title: Miklós Rózsa

text: Miklós Rózsa (18. huhtikuuta 1907 – 27. heinäkuuta 1995) oli unkarilaissyntyinen säveltäjä. Hänet muistetaan parhaiten elokuvamusiikista, kuten "Ben-Hurista" (1959), jolla hän voitti Parhaan musiikin Oscar-palkinnon.


title: Miklós Rózsa

text: Rózsa syntyi Budapestissa ja tutustui jo lapsena vanhempiensa kautta unkarilaiseen perinne- ja taidemusiikkiin; isä oli hyvin toimeen tuleva tilanomistaja ja teollisuusmies sekä musiikin harrastaja ja äiti klassinen pianisti. Miklós alkoi 5-vuotiaana soittaa viulua, sitten alttoviulua ja pianoa.


title: Miklós Rózsa

text: Rózsa muutti Leipzigiin, Saksaan. Hänen oli tarkoitus opiskella kemiaa, mutta hän päätyi opiskelemaan täyspäiväisesti musiikkia Leipzigin konservatorioon Hermann Grabnerin johdolla. Rózsa sai pian julkaistuiksi ensimmäiset teoksensa, jousitrion op. 1 ja pianokvinteton op. 2. Hän sai vuonna 1929 diplominsa "cum laude" -arvosanoin. Marcel Duprén kehotuksesta Rózsa siirtyi Pariisiin, jossa häneltä valmistuivat muiden muassa "Unkarilainen serenadi" op. 10 pienelle orkesterille sekä "Teema, muunnelmia ja finaali" op. 13. Viimeksi mainittu otettiin vastaan huomattavan hyvin, ja sen esityksiä johtivat arvostetut kapellimestarit, kuten Charles Münch, Karl Böhm, Georg Solti, Eugene Ormandy ja Leonard Bernstein.


title: Miklós Rózsa

text: Rózsa kiinnostui ystävänsä, säveltäjä Arthur Honeggerin johdattamana elokuvamusiikista 1930-luvulla. Hän lähti Alexander Kordan kanssa Hollywoodiin, jossa valmistui Rózsan säveltämä elokuva "Bagdadin varas" (1940). Säveltäjä jäi Kaliforniaan loppuiäkseen ja ehti sinä aikana työstää musiikkia yli sataan elokuvaan. Uransa aikana hän oli kaikkiaan 17 kertaa ehdolla Oscarin saajaksi ja myös sai palkinnon kolme kertaa: "Ben-Hurin" lisäksi "Noidutusta" ("Spellbound", 1945) ja "Kaksoiselämästä" ("A Double Life", 1947).


title: Miklós Rózsa

text: Rózsan myöhempiä elokuvia olivat "Sherlock Holmesin yksityiselämä" ("The Private Life of Sherlock Holmes", 1971), "Sinbad, merten sankari" ("The Golden Voyage of Sinbad", 1974) ja "Viimeinen kirja" ("Providence", 1977). "Sherlock Holmesin yksityiselämän" elokuvamusiikin materiaali pohjautui osin aiempaan viulukonserttoon, jonka hän oli omistanut Jascha Heifetzille vuonna 1956. Rózsan muuhun konserttimusiikin kuuluvat mm. "Sinfonia Concertante" (op. 29) viululle, sellolle ja orkesterille, sekä János Starkerin tilaama sellokonsertto (1969).


title: Miklós Rózsa

text: Säveltäjä kuoli Los Angelesissa 88-vuotiaana. Häneltä jäi leskeksi Margaret Finlason, jonka kanssa hänellä oli kaksi lasta. Pari oli ollut naimisissa vuodesta 1943.


title: Nastolan Aurinkolinna

text: Nastolan Aurinkolinna (alun perin Salpausselän parantola) on arkkitehti Wäinö Palmqvistin vuonna 1921 suunnittelema jugendlinna Lahdessa, Nastolan kirkonkylässä. Se rakennettiin alun perin luu- ja niveltuberkuloosia sairastavien lasten parantolaksi. Aurinkolinna on toiminut myös sotasairaalana, keskushermostovammaisten lasten sairaalana sekä hetken aikaa 90-luvulla pakolaisten vastaanottokeskuksena. Päärakennusta remontoidaan parhaillaan asuinkäyttöön ja suurin osa rakennuksesta onkin otettu jo käyttöön vuokra- ja omistusasuntoina.


title: Nastolan Aurinkolinna

text: Palmqvist suunnitteli Aurinkolinnan vuonna 1921, ja suunnitelmia muutettiin ennen varsinaista rakentamista useaan otteeseen hankkeen koon kasvaessa. Rakennuksen suunnittelussa, sijainnissa ja muodossa näkyy sen käyttötarkoitus.  Keuhkotaudin tärkeimpinä hoitokeinoina pidettiin potilaiden yleiskunnon kohottamista, raikasta ulkoilmaa (mistä syystä rakennuspaikaksi valikoitui mäntyvaltainen moreeniharju) ja runsasta auringonvaloa. Tarjotakseen maksimaalisen auringonvalon rakennuksen eteläjulkisivulle suunniteltiin suuret parvekkeet ja laaja ikkunapinta-ala. Nämä asiat leimaavatkin rakennuksen julkisivua. Rakennuksen muotokielessä Palmqvist on käyttänyt myöhäisjugendilaisia piireitä, mutta myös hänen monille muille töilleen yhteisiä piirteitä muun muassa klassismiin on nähtävissä. Rakennuksessa on nähtävissä useita erityisiä yksityiskohtia, esimerkiksi keskitornin ikkunoiden ympärillä, päätykolmioissa ja vaikkapa julkisivun parvekkeen balustradikaiteissa.


title: Nastolan Aurinkolinna

text: Rakennushankkeen pääurakoitsijana toimi ruotsalainen rakennusliike Kreuger & Toll ja rakennusmestarina J. K. Koskinen. Koskinen toimi pitkän uransa aikana urakoitsijana ja vastaavana rakennusmestarina Aurinkolinnan lisäksi useissa huomattavissa rakennushankkeissa ympäri maata. Hän oli myös Suomen Rakennusmestarien liiton Helsingin osaston perustaja. Muita Kreuger & Toll:n merkittäviä kohteita Suomessa ovat olleet mm. Vanajanlinna Hämeenlinnassa, Nikolajeffin autopalatsi Helsingissä (tunnetaan nykyään Hankkijan talona) sekä Hartmanin talo Vaasassa.


title: Nastolan Aurinkolinna

text: Aurinkolinnan ulkoseinät ovat vähintään viisikerroksista massiivitiiltä, seinävahvuudeltaan n. 60-70cm. Linnan kivijalka ja eteläjulkisivun rappuset muodostuvat puolestaan suurista graniittilohkareista. Ulkopuolelta seinät ovat rapattuja ja keltaiseksi/valkoiseksi maalattuja. Päärakennukselle on annettu vuonna 1997 sr-1 suojelumääräys, jossa se todetaan rakennustaiteellisesti ja kulttuurihistoriallisesti hyvin arvokkaaksi. Pää- ja sivurakennuksen ikkunat onkin uusittu vuonna 2014 Museoviraston valvonnassa ikkunoiden alkuperäistä ruutujakoa kunnioittaen. Asumiskäyttöön saneeraamisen vuoksi Aurinkolinnan huoneistojen talotekniikka on kaikilta osin uutta. Kiinteistö lämmitetään kaukolämmöllä, jota tuetaan poistoilmasta lämpöä talteenottavalla lämpöpumppujärjestelmällä. Asunnoissa on omat sisälämpötilan mittaamisella varustetut lämmönjakokeskuksensa, joita voidaan etähallinnoida asuntokohtaisten asumisolosuhteiden optimoimiseksi.


title: Nastolan Aurinkolinna

text: Hoitopaikkoja vuonna 1925 toimintansa aloittaneessa parantolassa oli rakennushetkellä 50–60. Vuosien 1927–28 laajennustöiden jälkeen hoitopaikkojen lukumäärä kasvoi 60:llä. Tällöin rakennettiin rakennuksen länsisiipi. Julkisivun keskellä sijaitseva torni kuului rakennuksen ensimmäiseen rakennusvaiheeseen ja sen ylimmässä kerroksessa sijaitsi rakennuksen juomavesisäiliöt.


title: Nastolan Aurinkolinna

text: Tuberkuloosisairaalana parantola toimi 1960-luvulle asti. Talvisodan aikana, vuosina 1939–40 rakennuksessa toimi 9. Sotasairaala (150 sairassijaa). Jatkosodan aikana parantola oli osa 8. Sotasairaalaa. Vuodesta 1960 alkaen parantola toimi keskushermostovammaisten lasten sairaalana aina 1980-luvulle saakka. Toiminnasta vastasi Ronnin kehitysvammalaitos, jonka Nastolan yksikkö käsitti 100 hoitopaikkaa.


title: Nastolan Aurinkolinna

text: Parantolan omistajina ovat toimineet Vähävaraisten Keuhkotautisten Avustamisyhdistys, lääkintöhallitus ja valtio. Nykyisin parantolan pää- ja sivurakennukset (johtajalääkärin talo ja pesularakennus) ovat yksityisomistuksessa.


title: Nastolan Aurinkolinna

text: Kun rakennus jäi 1990-luvun alussa lyhyen aikaa kestäneen vastaanottokeskustoiminnan jälkeen tyhjilleen, Nastolan kunta harkitsi arvorakennuksen ostamista ja hyödyntämistä esim. lukiokäyttöön. Rakennus pysyi kuitenkin tyhjillään valtion omistuksessa vuoteen 2005, jolloin liikemies Jorma Hellevaara osti sen.


title: Nastolan Aurinkolinna

text: Vuonna 2012 kiinteistö haettiin ulosottohuutokauppaan Ålandsbankenin toimesta, mutta huutokaupassa esitettyjä tarjouksia ei hyväksytty. Kauppa kuitenkin toteutettiin 40 000 euron hinnalla pian huutokaupan jälkeen, jolloin ostajina olivat tasaosuuksin neljä yritystä: Codexo Oy, Musta Hevonen Oy, Hartman Fortress Oy ja JM-Puutyöt Oy perustettavat yhtiön lukuun. Uudesta yhtiöstä tuli nimeltään Aurinkola Oy, joka jatkoi edelliseltä omistajalta kesken jäänyttä päärakennuksen kunnostamista asuinkäyttöön. Alkuvaiheessa saaneeraus keskittyi tärkeimpiin korjaustoimenpiteisiin, julkisivuremonttiin sekä B-rapun kesken jääneiden kuuden asunnon valmiiksi saattamiseen. Kiinteistön vanha irtaimisto oli hävitetty edellisen omistajan aikana ja muu irtaimisto myyty huutokaupalla ennen kiinteistön myyntiä 2012, joten saneeraus lähti liikkeelle puhtaalta pöydältä.


title: Nastolan Aurinkolinna

text: Kiinteistön saneerauksessa on pyritty säilyttämään vanhan rakennuksen tunnelmaa huomioiden samalla nykyaikaiset vaatimukset. Jugendlinnan alkuperäiset massiviset balustradikaiteet oli turvallisuussyistä poistettu ja korvattu verkkoaidalla jo 1900-luvun puolivälissä. Uuden julkisivuremontin yhteydessä parvekkeiden kaidetolppia venytettiin ja niiden väliin lisättiin koristeelliset rautatolpat, jotta kaide olisi säännösten mukainen.


title: Gorj (piirikunta)

text: Gorj on piirikunta Romanian Valakiassa. Piirikunnan pääkaupunki on Târgu Jiu. Sen pinta-ala on 5 602 km² ja siellä on noin 334 819 asukasta (vuonna 2014).


title: Gorj (piirikunta)

text: Piirikunnan pinta-ala on yhteensä 5 602 km². Alueen pohjoisosassa kohoavat Karpaatit, lännessä Vulcanuluivuoret ja idässä Parângvuoret. Alueen suurin joki on Jiu.


title: Gorj (piirikunta)

text: Gorjin piirikunta rajautuu idässä Vâlcean piirikuntaan, lännessä Mehedinţin ja Caraş-Severinin piirikuntiin, pohjoisessa Hunedoaran piirikuntaan ja etelässä Doljin piirikuntaan.


title: Gorj (piirikunta)

text: Vuoden 2011 väestönlaskennan mukaan piirikunnassa oli 334 238 asukasta ja sen väestötiheys oli 69 asukasta neliökilometrillä.


title: Gorj (piirikunta)

text: Piirikunnan asukkaista romanialaisia on yli 98 %, romaneja 1,3 %.


title: Eminem Presents the Re-Up

text: Eminem Presents the Re-Up on Eminemin tuottama kokoelmalevy vuodelta 2006. Levyllä esiintyviä artisteja ovat Eminemin lisäksi 50 Cent, Obie Trice, Kuniva, Bobby Creekwater, Cashis, Nate Dogg, Stat Quo, Lloyd Banks, Akon ja muita D12-ryhmän artisteja. Albumilla on myös kaksi uutta kappaletta: "You Don't Know" ja "Jimmy Crack Corn".


title: Tom Lantos

text: Thomas Peter ”Tom” Lantos (1. helmikuuta 1928 Budapest, Unkari – 11. helmikuuta 2008 Bethesda, Maryland, Yhdysvallat), unkarilaisittain Lantos Tamás Péter, oli unkarilaissyntyinen yhdysvaltalainen demokraattisen puolueen poliitikko. Hän istui Yhdysvaltain edustajainhuoneen jäsenenä Kaliforniasta vuodesta 1981 kuolemaansa.


title: Tom Lantos

text: Lantos syntyi juutalaiseen sukuun ja oli edustajainhuoneen historian ensimmäinen ja ainoa holokaustista selvinnyt jäsen. Yhdysvaltoihin paettuaan hän opiskeli Washingtonin yliopistossa ja Kalifornian yliopistossa Berkeleyssä. Ennen uraansa kongressissa hän oli toiminut muun muassa liikekonsulttina, kansainvälisen politiikan analyytikkona televisiolle sekä taloustieteen professorina.


title: Tom Lantos

text: Lantosilla oli vaimonsa Annetten kanssa lapset Annette ja Katrina sekä lukuisia lapsenlapsia. Lantos piti itseään maallistuneena juutalaisena, mutta vaimo ja lapset kuuluvat mormoneihin. Hänen leskensä on Gaborin näyttelijäsisarusten Zsa Zsan, Evan ja Magdan serkku. Tytär Katrina on naimisissa poliitikko ja diplomaatti Richard Swettin kanssa ja itse vuoden 2008 senaattoriehdokas.


title: Tom Lantos

text: Lantos muistetaan ympäristöasioiden puolestapuhujana. Hän kannatti lisäksi muun muassa homoliittoja, tiukempaa asekontrollia, uudistuksia terveydenhuoltojärjestelmässä, kannabiksen lääkekäyttöä sekä mahdollisuutta aborttiin. Hän oli alun perin Persianlahden sodan 1991 kannattaja ja joutui 28. huhtikuuta 2006 neljän muun kongressin jäsenen ja kuuden muun aktivistin kanssa pidätetyksi ”häiritsevästä käyttäytymisestä”; hän oli kuulunut joukkoon, joka protestoi Sudanin suurlähetystön edessä Washington DC:ssä Sudanin hallituksen oletettuja toimia Darfurin konfliktissa.


title: Tom Lantos

text: Lantos nimitettiin vuonna 2007 edustajainhuoneen ulkoasiainvaliokunnan puheenjohtajaksi. Hänet nähtiin Oscar-palkitussa dokumentissa "The Last Days" (1998), joka käsittelee viiden unkarinjuutalaisen tarinaa holokaustin aikana, sekä toisessa dokumentissa, "To Bear Witnessissä". Hän ilmoitti 2. tammikuuta 2008, että ei asettuisi uudelleen ehdolle, sillä oli sairastunut syöpään; hän kuoli Marylandissa 11. helmikuuta, hieman 80-vuotispäivänsä jälkeen.


title: Warwick (Rhode Island)

text: Warwick on kaupunki Kentin piirikunnassa, Rhode Islandin osavaltiossa, Yhdysvalloissa. Se on osavaltionsa toiseksi väkirikkain kaupunki noin 86 000 asukkaallaan. Kaupungin perusti englantilainen Samuel Gorton vuonna 1642. Siellä sijaitsee muun muassa Rhode Islandin päälentokenttä, T. F. Green Airport.


title: Warwick (Rhode Island)

text: Pinta-alaltaan Warwick on 128,52 neliökilometrin suuruinen. Pinta-alasta 36,6 neliökilometriä on vettä. Asukastiheys kaupungissa on 949 as./km². Vuoden 2000 väestönlaskennan mukaan 95,21 prosenttia kaupungin asukkaista oli valkoihoisia.


title: Woonsocket

text: Woonsocket on kaupunki Providencen piirikunnassa, Rhode Islandin osavaltiossa, Yhdysvalloissa. Vuoden 2010 väestönlaskennassa kaupungin asukasluku oli 41 186. Sen pinta-ala on 20,62 neliökilometriä, josta 0,6 neliökilometriä on vettä. Asukastiheys kaupungissa on 2 059 as./km². Kaupunki perustettiin vuonna 1867. Merkittävä osa sen asukkaista on ranskalaistaustaista.


title: Sami Hopponen

text: Sami Hopponen (s. 7. syyskuuta 1987 Polvijärvi) on suomalainen harmonikansoittaja.


title: Sami Hopponen

text: 7-vuotiaasta asti harmonikkaa soittanut Hopponen voitti Hopeinen Harmonikka -kilpailun Ikaalisissa vuonna 1997 ja Kultainen Harmonikka -kilpailun vuonna 2007. Hopposen muita saavutuksia ovat useat Pohjoiskalotin avoimen Viihdeharmonikkakilpailun voitot, useat Suomen pelimannimestaruudet, "Lieto accordeon" vuosina 1998, 1999, 2000 ja 2001 sekä "Suomen Tangohanuristi" -titteli vuonna 2006. Hän on uransa aikana voittanut yhteensä 14 valtakunnallista harmonikkakilpailua.


title: Sami Hopponen

text: Hopponen keikkailee ympäri Suomea yksin ja Karavaani-orkesterin kanssa ja on myös esiintynyt ulkomailla, muun muassa Ruotsissa ja Portugalissa.


title: Sami Hopponen

text: Hopposen ensimmäinen levy ilmestyi hänen ollessaan 12-vuotias. Levyllä olevat kappaleet "Valssi ystävälle" ja "Syksyn tunteita" ovat Hopposen itsensä säveltämiä. Vuonna 2008 Hopposelta ilmestyi "Myrsky", joka on kahdentoista kappaleen pitkäsoitto.


title: Leonardo Bertagnolli

text: Leonardo Bertagnolli (s. 8. tammikuuta 1978 Trento) on italialainen maantiepyöräilijä, Clásica de San Sebastiánin voittaja.


title: Leonardo Bertagnolli

text: Bertagnolli ajoi vuonna 2002 alkaneen ammattilaisuransa kolme ensimmäistä kautta Saeco-tallissa. Hän voitti vuonna 2004 kilpailut Coppa Placci, Coppa Agostoni ja Trofeo Dell'Etna. Vuonna 2005 hän voitti, Cofidista edustaessaan, Espanjan ympäriajon toisen etapin sekä Tour de Limousin -kilpailun kolmannen osuuden. Seuraavana vuonna hän oli paras Tirreno-Adriaticon kuudennella etapilla ja sijoittui kokonaiskilpailussa kuudenneksi; lisäksi hän voitti Tour du Haut Vaur -kilpailun.


title: Leonardo Bertagnolli

text: Vuoden 2007 alussa Bertagnolli siirtyi Liquigas-talliin. Hän voitti 4. elokuuta Clásica de San Sebastián -kilpailun voitettuaan loppukirissä irtiottokumppaninsa Juan Manuel Garaten, joka avasi kirin, mutta joutui päästämään Bertagnollin ohitseen viimeisillä kymmenillä metreillä . Kaksi viikkoa myöhemmin hän sijoittui neljänneksi Saksan ympäriajossa ja voitti lokakuussa Memorial Cimurri -kilpailun.


title: Leonardo Bertagnolli

text: Vuonna 2008 Bertagnolli voitti yhden päivän kilpailut Intaka Tech Worlds View Challenge 2, Trofeo Melinda ja GP Città di Camaiore sekä sijoittui toiseksi Tre Valli Varesine -ajossa. Lisäksi hän voitti Saksan ympäriajon kolmannen etapin.


title: Leonardo Bertagnolli

text: Bertagnolli edusti alkukauden 2009 Amica Chips-Knauf-joukkuetta, kunnes siirtyi toukokuun alkupuolella Serramenti PVC Diquigiovanni -joukkueeseen ja voitti samassa kuussa Italian ympäriajon 15. etapin. Itävallan ympäriajossa 2009 hän voitti mäkikirikilpailun ja Brixia Tour -kilpailussa toisen etapin.


title: Leonardo Bertagnolli

text: Kauden 2010 alusta tallin nimeksi vaihtui Androni Giocattoli. Saman vuoden heinäkuussa Bertagnolli voitti Itävallan ympäriajon kolmannen etapin. Lokakuisessa Giro del Piemonte -kilpailussa hän oli toinen.


title: Leonardo Bertagnolli

text: Bertagnolli edusti Lampre-ISD-tallia kaudesta 2011 lähtien. Kesäkuussa 2012 hän ilmoitti lopettavansa uransa. Muutamaa päivää myöhemmin paljastui, että UCI oli aloittanut tutkimukset koskien hänen biologisen dopingpassinsa poikkeavia veriarvoja. Hän sai kahden vuoden ja 10 kuukauden kilpailukiellon ja kaikki hänen tuloksensa aikavälillä 1.1.2003–18.5.2011 hylättiin.


title: Cranston

text: Cranston on kaupunki Providencen piirikunnassa, Rhode Islandin osavaltiossa, Yhdysvalloissa. Sen asukasluku vuoden 2010 väestönlaskennassa oli 80 387, mikä tekee siitä osavaltionsa kolmanneksi väkirikkaimman kaupungin. Rhode Islandin väestöllinen keskipiste eli niin kutsuttu Weberin piste sijaitsee Cranstonissa. Cranstonin pinta-ala on 77,5 neliökilometriä, josta maa-alaa on 74 neliökilometriä ja vesialaa 3,5 neliökilometriä.


title: Walter Breuning

text: Walter Breuning (21. syyskuuta 1896 – 14. huhtikuuta 2011) oli maailman vanhin elossa oleva mies. Hän oli myös Yhdysvaltain vanhin elossa ollut entinen rautatietyöläinen.


title: Walter Breuning

text: Walter Breuning syntyi Minnesotassa ja asui viimeiset yli 30 vuotta vanhainkodissa Montanan Great Fallsissa. Maailman vanhimmaksi mieheksi Breuning nousi 18. heinäkuuta 2009 Henry Allinghamin kuoltua 113 vuoden iässä


title: Walter Breuning

text: Walter Breuning vietti 110-vuotispäiväänsä 21. syyskuuta 2006. Montanan kuvernööri ja kaupungin pormestari osallistuivat merkkipäivän viettoon. Hänen muistinsa oli edelleen hyvä. Breuning väitti pitkän iän salaisuudeksi sitä, että hän pysyy aktiivisena, ei syö liikaa ja on hyvä muille ihmisille. Hän söi päivässä kaksi ateriaa ja yhden aspiriinin. Breuningin vaimo kuoli vuonna 1957 lähes 35 vuoden avioliiton jälkeen. Heillä ei ollut lapsia. Breuning kuoli 14. huhtikuuta 2011 114-vuotiaana.


title: Philipp von Boeselager

text: Philipp Freiherr von Boeselager (6. syyskuuta 1917 – 1. toukokuuta 2008) oli Adolf Hitlerin vastaiseen heinäkuun 20. päivän salaliittoon vuonna 1944 osallistunut saksalainen luutnantti. Hän oli viimeisiä elossa olleita salaliittolaisia.


title: Philipp von Boeselager

text: Boeselagerin näkemykset alkoivat kääntyä kansallissosialismin vastaisiksi toisen maailmansodan edetessä. Oman kuvauksensa mukaan hän oli vasta kesäkuussa 1942 kuullut viiden romanin joutuneen ammutuiksi etnisistä syistä.


title: Philipp von Boeselager

text: Boeselager oli oman kuvauksensa mukaan jo ennen tunnetuinta, 20. heinäkuuta 1944 tehtyä, Hitlerin vastaista salamurhayritystä yrittänyt tappaa tämän maaliskuussa 1943. Boeselager kuului tuolloin kenraali Günther von Klugen kanssa salaliittoon, jonka tarkoituksena oli ampua sekä Hitler että Heinrich Himmler. Juuri ennen aiottua attentaattia Himmler poistui Hitlerin seurasta. Boeselager katsoi, ettei Saksa hyötyisi vain Hitlerin salamurhaamisesta, koska valta todennäköisesti olisi siirtynyt Himmlerille. Surmaan tarkoitettu ase on yhä tallella.


title: Philipp von Boeselager

text: 20. heinäkuuta 1944 Hitler vastaan tehtiin salamurhayritys, joka toteuttiin laukkuun kätketyllä pommilla. Boeselager oli mukana tässäkin salaliitossa, joka kuitenkin epäonnistui. Boeselagerin osallisuus pommi-iskuun tuli ilmi vasta toisen maailmansodan jälkeen. Tällöin sekä Saksa että Ranska pitivät häntä sankarina. Kumpikin maa myönsi hänelle korkeimman sotilasmitalinsa.


title: Philipp von Boeselager

text: Boeselager opiskeli sodan jälkeen taloustieteitä. Hänestä tuli metsätalouden asiantuntija. Vielä vanhana hän näki painajaisia natsi-Saksan tapahtumista. Hän toivoi, että nykyajan nuoret olisivat poliittisesti entistä aktiivisempia, koska hän piti suuren yleisön tietämättömyyttä pääsyynä Hitlerin valtaan nousuun. Boeselageria haastateltiin viestimissä vielä viimeisinä vuosinaankin, Suomessa muun muassa Helsingin Sanomien Kuukausiliitteessä.


title: NEC PC-9801

text: NEC PC-9801 (lyhenne PC-98) on japanilaisen NEC Corporationin kehittämä mikrotietokone, joka ilmestyi vuonna 1982. Suorittimenaan PC-9801 käytti NEC:n valmistamaa Intel 8086 -yhteensopivaa 16-bittistä suoritinta. Eri sähkölaitteita tuottava Seiko Epson valmisti myös PC-9801-klooneja sekä niiden kanssa yhteensopivia oheislaitteita.


title: NEC PC-9801

text: Alkuperäisen PC-9801:n ensimmäinen seuraaja oli vuonna 1983 julkaistu PC-9801E, jonka Intel 8086-2-prosessori ylsi 5–8 MHz:n kellotaajuuteen (valittavissa). Viimeisin PC-98:n pohjalta tehty tietokone oli PC-9821Ra43, joka julkaistiin vuonna 2000. PC-9821Ra43 käytti Intel Celeron -suoritinta ja 433 MHz:n kellotaajuutta.


title: NEC PC-9801

text: PC-98 -sarja myi yli 15 miljoonaa kappaletta kymmenen vuoden aikana ja hallitsi suurta osaa markkinoista Japanissa.PC-9801-sarjan ensimmäiset mallit kykenivät näyttämään yhtä aikaa 16 eri väriä 4096 värin paletista: myöhemmät mallit pystyivät 256, 4096 ja lopulta jopa 16.7 miljoonaan väriin.


title: NEC PC-9801

text:
PC-9801:n ja IBM PC:n tekniikkaa yhdistävät monet eri piirteet, joista esimerkkeinä yhtä suuri RAM, Intel-yhteensopiva suoritin sekä sama levykeohjain ja PIC.
Väylänään PC-98 käytti 16-bittistä C-Busia IBM:n ISA:n sijasta. Toisistaan koneet eroavat myös graafisen ulostulon, muistinhallinnan ja BIOS-ohjelman osalta.


title: The Spirit (albumi)

text: The Spirit on rockyhtye Magnumin vuonna 1991 julkaistu livealbumi. Sen kappaleet on nauhoitettu usean konsertin aikana "Goodnight L.A." -albumia seuranneella kiertueella.


title: The Spirit (albumi)

text: Kaikki kappaleet on säveltänyt ja sanoittanut Tony Clarkin ellei toisin mainita.


title: Vivien Alcock

text: Vivien Alcock (1924 Worthing, West Sussex, Englanti – 2003) oli lasten- ja nuortenkirjailija. Alcockin ensimmäinen teos oli "Cassie Palmer – selvänäkijän sukua" vuonna 1980.


title: Kernel-based Virtual Machine

text: Kernel-based Virtual Machine eli KVM on Linux-ytimeen rakennettu tuki virtualisoinnille. KVM on julkaistu Linux versiossa 2.6.20 helmikuussa 2007.


title: Kernel-based Virtual Machine

text:
KVM vaatii suorittimelta tukea virtualisoinnille käskykantalaajennuksien avulla.
KVM tukee tällä hetkellä täydellistä virtualisointia Intel VT:n ja AMD-V:n avulla sekä rajoitetusti paravirtualisointia Linux- ja Windows-asiakaskäyttöjärjestelmille.


title: Kernel-based Virtual Machine

text: KVM ei itsessään suorita emulointia, vaan toimii alustana käyttäjä-tilassa ajettavalle virtualisointi-ohjelmistolle. Tällä hetkellä ainoa tällainen ohjelmisto on modifioitu versio QEMU:sta.


title: KVM

text: Lyhenne KVM tai KvM voi tarkoittaa useampaa asiaa.


title: Siitä vaan pojat!

text: Siitä vaan pojat! ("Più Forte, Ragazzi!") on vuonna 1972 ensi-iltansa saanut toimintaelokuva. Elokuvan ohjasi Giuseppe Colizzi ja pääosissa ovat Terence Hill ja Bud Spencer.


title: Siitä vaan pojat!

text: Elokuva kertoo kahdesta rahtilentäjästä, Platasta ja Saludista. Parivaljakko saa päähänsä omasta mielestään loistavan idean. He päättävät hajottaa lentokoneensa vakuutusrahojen toivossa. Suunnitelma epäonnistuu ja kaksikko joutuu oikeasti viidakkoon. Plata ja Salud harhailevat viidakossa kunnes löytävät timanttikaivoksen. Kaivoksessa työskenteleviä sorretaan ja eräs paikallinen pohatta, Mr. Ears, pitää ostohintoja väkipakolla alhaalla. Plata ja Salud asettuvat työläisten puolelle pysäyttääkseen Mr. Earsin aikomukset.


title: The Adverts

text: The Adverts oli brittiläinen punk-yhtye. Sen ensiesiintyminen oli Generation X:n lämmittely Lontoon The Roxyssä 15. tammikuuta 1977. Elokuussa 1977 yhtye nousi Top 40 -listalle singlellä ”Gary Gilmore's Eyes”, joka kuuluu yhä yhtyeen tunnetuimpiin. Yhtye julkaisi menestyksestään huolimatta vain kaksi studioalbumia, piti viimeisen keikkansa 27. lokakuuta 1979 ja hajosi vuonna 1980.


title: The Adverts

text: The Advertsin vakituiset jäsenet olivat laulaja-kitaristi T. V. Smith sekä basisti Gaye Advert, jota pidetään ensimmäisenä naispuolisena punktähtenä. Molemmat syntyivät Bidefordissa, Devonissa vuonna 1956. Muut jäsenet vaihtuivat useaan otteeseen:


title: T. V. Smith

text: Tim Smith eli T. V. Smith (s. 5. huhtikuuta 1956, Hornchurch, Essex) on brittiläinen punkmusiikin laulaja-lauluntekijä ja kitaristi. Hän sai varhaista menestystä osana The Adverts -yhtyettä 1970-luvun viimeisinä vuosina.


title: T. V. Smith

text: The Adverts hajosi vuonna 1980. Laulaja perusti uuden yhtyeen nimellä T.V. Smith's Explorers; se julkaisi singlen "Tomahawk Cruise" ja sittemmin albumin "The Last Words of the Great Explorer", joka ei ollut toivotunlainen kaupallinen menestys.


title: T. V. Smith

text: Smithin seuraavan yhtyeen nimi oli Cheap, mutta sekään ei saavuttanut The Advertsin kaltaista suosiota. T.V. Smith keikkailee edelleen sooloartistina. Viimeisin albumi "I Delete" ilmestyi lokakuussa 2014.


title: T. V. Smith

text: T.V. Smith on levyttänyt yhdessä Suomalaisen Punk Lurex OK:n kanssa 5 biisin mini-CD Future Used to be Better vuonna 2000. Tämän levyn julkaissut Hiljaiset Levyt julkaisi myös T.V. Smithin vinyylisinglen Dangerous Playground / Rock'n'roll marraskuussa 2014. SIngle on julkaistu vain Suomessa.


title: Prost AP03

text: Prost AP03 oli Alan Jenkinsin, Loïc Bigois'n ja John Barnardin suunnittelema auto, jolla Prost-talli kilpaili Formula 1 -sarjassa kaudella 2000. Autoa ajoivat ensimmäistä kauttaan tallissa ajaneet Jean Alesi ja Nick Heidfeld, joka oli hallitseva Formula 3000 -mestari.


title: Prost AP03

text: Kausi osoittautui tallin historian huonoimmaksi. AP03 oli hidas ja epäluotettava, ja yhteistyö moottoritoimittaja Peugeot'n kanssa loppui kauden lopulla. Autolla ei onnistuttu keräämään yhtään MM-pistettä koko kaudella. Talli sijoittuikin valmistajien mestaruussarjassa viimeiselle sijalle Minardin taakse italialaistallin parempien sijoitusten takia.


title: Prost AP03

text: Alesi ja Heidfeld eivät kyenneet ajamisillaan tekemään kummoistakaan vaikutusta, mutta Alesi onnistui sijoittumaan Monacon Grand Prix'n aika-ajoissa hyvin kahdeksanneksi. Lisäksi hän ajoi Belgian Grand Prix'ssa neljäntenä ennen keskeytystään. Kauden noloin hetki koettiin Itävallan Grand Prix'ssa, jossa tallikaverit kolaroivat keskenään.


title: Gaye Advert

text: Gaye Advert (synt. "Gaye Balsden", myöh. "Gaye Black", s. 29. elokuuta 1956 Bideford, Devon) on englantilainen punk-basisti. Hän tuli kuuluisaksi The Adverts -yhtyeestä 1970-luvun viimeisinä vuosina, mutta katosi yhtyeen hajottua vuonna 1980 – toisin kuin T. V. Smith – Britannian punkskenestä. T. V. Smith on Advertin puoliso.


title: Gaye Advert

text: Advert oli varhaisimpia suuren suosion saavuttaneita brittiläisiä naispunktähtiä. Hänet tunnettiin Iggy Popin fanina ja väitettiin myös nukkuvan tämän kuva tyynyn alla. Advertilla oli jonkinasteinen ystävyyssuhde useiden varhaisen punkmusiikin suurten nimien kanssa, ja hänet kuvattiin mm. yhdessä Paul Cookin, Joey Ramonen ja Captain Sensiblen kanssa.


title: Gaye Advert

text: Nykyisin Gaye Advert tekee taidetta Gaye Black -nimellä ja hän on kuratoinut punk-aiheisia näyttelyitä.


title: The Last Dance (Magnumin albumi)

text:
The Last Dance on rockyhtye Magnumin vuonna 1996 julkaistu kahden levyn livealbumi.
__notoc__


title: The Last Dance (Magnumin albumi)

text: Kaikki kappaleet on säveltänyt ja sanoittanut Tony Clarkin ellei toisin mainita.


title: Suomen Liikemiesten Kauppaopisto

text:
Business College Helsinki (ent. Suomen Liikemiesten Kauppaopisto) on Helsingissä toimiva yksityinen kaupallisen alan ammatillinen oppilaitos.
Business College Helsinki on Suomen kolmanneksi vanhin kaupan ja hallinnon alan oppilaitos ja Helsingissä se on alansa vanhin. Se muodostettiin 1. elokuuta 2009, kun Suomen Liikemiesten Kauppaopisto - Atk-instituutti ja Helsinki Business College yhdistyivät. Oppilaitosta ylläpitää Helsinki Business College Oy, jonka omistavat Suomen Liikemiesten Kauppaopiston Säätiö ja Helsingin seudun kauppakamari tasaosuuksin.


title: Suomen Liikemiesten Kauppaopisto

text:
Business College Helsingissä on opiskelijoita yhteensä noin 2700 (joista noin 1000 aikuiskoulutuksessa) ja työntekijöitä noin 170. Oppilaitoksella on yksi toimipiste Helsingissä, Pasilassa osoitteessa Rautatieläisenkatu 5.
Suomen Liikemiesten Kauppaopiston edeltäjistä Suomen Liikemiesten Kauppaopisto perustettiin vuonna
1898 ja Helsingin kauppaoppilaitos perustettiin vuonna 1881. Molempien kantaoppilaitosten perustajissa on ollut aikansa vaikuttavia liikemiemiehiä ja poliitikkoja, jotka ovat halunneet nostaa kauppaopetuksen tasoa Suomessa.


title: Suomen Liikemiesten Kauppaopisto

text: Suomen Liikemiesten Kauppaopisto perustettiin 1898 antamaan korkeampaa, kolmevuotista liikesivistystä suomen kielellä. Ylläpitomuodoksi valittiin osakeyhtiö. Varsinainen perustava yhtiökokous kutsuttiin koolle 16.4.1898. Osakeyhtiön perustivat 18 huomattavaa suomenmielistä liikemiestä ja kulttuurivaikuttajaa, mm. Valter Ahlström, Karl Alfred Brander (myöh. Paloheimo), Otto Donner, Karl Gustaf Göös ja Herman Saastamoinen. Suomen Liikemiesten Kauppaopiston ensimmäinen lukukausi alkoi 5.8.1898, oppilasmäärä oli 18. Ensimmäiset opiskelijat saivat päättötodistuksensa keväällä 1901. Tähän joukkoon kuului muun muassa myöhempi ministeri Väinö Tanner, joka kohosi luokan priimukseksi. Oppilaitos sai aluksi vaatimattomat tilat Aleksanterinkadun ja Mikonkadun kulmassa sijainneesta puutalosta, mutta jo ennen kolmannen lukuvuoden alkua vuonna 1900 päästiin siirtymään tilavampaan huoneistoon Korkeavuorenkadulle.


title: Suomen Liikemiesten Kauppaopisto

text: Vuonna 1905 ostettiin tontti Fabianinkadulta ja sille rakennettiin jugend-tyylinen koulutalo, joka vihittiin 1907 opiston käyttöön. Suomen Liikemiesten Kauppaopiston ylioppilasluokista muodostettiin vuonna 1911 kauppakorkeakouluosasto, joka oli Suomen ensimmäinen kauppakorkeakoulu. Kauppatieteiden kandidaatin tutkinto perustettiin vuonna 1920. Oppilaat perustivat yhdistyksen jo toisen lukuvuoden alkupuolella 28.10.1899, jonka nimi vakiintui 1913 Suomen Liikemiesten Kauppaopiston Oppilasyhdistykseksi.


title: Suomen Liikemiesten Kauppaopisto

text: Suomen Liikemiesten Kauppaopisto pääsi muuttamaan 1927 valmistuneisiin uusiin tiloihin Vuorikatu 5:n pihasiipeen. Suomen Liikemiesten Kauppaopistoa ja Kauppakorkeakoulua ylläpitävä Korkeamman Kauppaopetuksen Kannatusosakeyhtiö päätti 1948 myydä koko omaisuutensa, myös koulutalot Fabianinkadulla ja Vuorikadulla, valtiolle rahoittaakseen uuden Kauppakorkeakoulun rakentamisen Runeberginkadulle. Kauppaopiston ylläpitäjäksi perustettiin 1949 Suomen Liikemiesten Kauppaopiston Säätiö, joka vuokrasi opistolle valtiolta sen entisen koulutalon Fabianinkadulla.


title: Suomen Liikemiesten Kauppaopisto

text: Kauppa- ja teollisuusministeriö päätti vuonna 1950 antaa Suomen Liikemiesten Kauppaopistolle normaalikauppaoppilaitoksen aseman. Samana vuonna oppilaitokseen perustettiin työssä käyville opiskelijoille maan ensimmäinen kauppaopiston iltaosasto.


title: Suomen Liikemiesten Kauppaopisto

text: Tilat Fabianinkadulla alkoivat käydä 1960-luvulla ahtaaksi ja koulun johtokunta päätyi yhdessä 1972 perustetun ATK-instituutin kanssa rakennuttamaan yhteisen koulutalon Pasilaan Helsingin Kaupungilta vuokratulle tontille. Näin perustettiin Kiinteistö Oy Opetustalo ja rakennettiin 15 300 kerrosneliömetrin ja 30 miljoonan markan uudisrakennus. Uusiin tiloihin päästiin muuttamaan 1978 ja ne ovat Suomen Liikemiesten Kauppaopiston käytössä yhä.


title: Suomen Liikemiesten Kauppaopisto

text: Ammatillisen koulutuksen rakenteita haluttiin uudistaa 1990-luvun alussa ja myös Helsingissä sijaitsevat kauppaoppilaitokset olivat hakemassa ammattikorkeakoulujen kokeilulupia. Tärkeänä syynä oli, että opistoasteisen koulutuksen tuottamaa osaamista ja reagointikykyä työelämän muuttuviin vaatimuksiin haluttiin parantaa. Yhdeksänkymmentäluvun taitteessa Suomen Liikemiesten Kauppaopistossa päätettiin myös, että kansainvälistyminen nostetaan oppilaitoksen keskeiseksi toimintastrategiaksi. Vuonna 1992 Suomen Liikemiesten Kauppaopisto, ATK-instituutti ja Helsingin Sihteeriopisto aloittivat ammattikorkeakoulukokeilun, joka johti Liiketalouden ammattikorkeakoulu Helian (nykyisin Haaga-Helia) vakinaistamiseen vuonna 1997. Kokeilu koski ylioppilasluokkia, jotka siirtyivät ammattikorkeakouluun. Näin Suomen Liikemiesten Kauppaopisto oli jo toista kertaa historiansa aikana perustamassa korkeakoulua.


title: Suomen Liikemiesten Kauppaopisto

text:
Lähes 30 vuotta toiminut ATK-instituutti fuusioitui Suomen Liikemiesten Kauppaopiston kanssa elokuun alussa 1999. Suomen Liikemiesten Kauppaopisto oli vuotta aiemmin aloittanut uuden toisen asteen datanomikoulutuksen saatuaan tähän kokeiluluvan. Suomen Liikemiesten Kauppaopisto aloitti 2002 kokonaan englanninkielisen toisen asteen merkonomikoulutuksen ensimmäisenä Suomessa.
Vuonna 2007 Helsingin Kauppaoppilaitos Oy ja Suomen Liikemiesten Kauppaopiston säätiö allekirjoittivat uuden oppilaitoksen perustamissopimuksen ja kaksi vuotta myöhemmin 2009 Helsingin kauppaoppilaitos ja Suomen Liikemiesten Kauppaopisto yhdistyivät.


title: Suomen Liikemiesten Kauppaopisto

text: Suomen Liikemiesten Kauppaopistossa voi opiskella liiketalouden perustutkinnon (merkonomi), tieto- ja viestintätekniikan perustutkinnon (datanomi) tai kaksi tutkintoa (merkonomi- ja ylioppilastutkinto tai datanomi- ja ylioppilastutkinto). Aikuiskoulutusyksikössä SLK Instituutissa voi suorittaa liiketalouden perustutkinnon (merkonomi) oppisopimuskoulutuksessa tai iltakoulutuksessa. SLK Instituutti toteuttaa ammatti- ja erikoisammattitutkintoja sekä muuta aikuisille suunnattua täydennyskoulutusta, joka mahdollistaa omassa ammatissa kehittymisen, uralla etenemisen tai uuteen ammattiin siirtymisen. Keskeiset koulutusalueet ovat johtaminen, yrittäjyys, taloushallinto ja sihteerityö.


title: Käyttöliittymäkomponentti

text: Käyttöliittymäkomponentti on yksittäinen graafisen käyttöliittymän elementti. Esimerkkejä käyttöliittymäkomponenteista ovat painonapit ja muuttumattomat ja muokattavat tekstikentät.


title: Käyttöliittymäkomponentti

text: Käyttöliittymäkomponentit kootaan tyypillisesti ikkunaan, joka on itsessään ylimmän tason käyttöliittymäkomponentti. Ne ryhmitellään erilaisten säiliöiden (container) avulla hierarkkisesti sisäkkäin.


title: Käyttöliittymäkomponentti

text: Yksinkertaisempia käyttöliittymäkomponentteja ovat tekstikenttä, jonka arvoa ei voi muuttaa (label), kuva, nappula (button), muokattava yksirivinen tekstikenttä, lista tai monirivinen tekstilaatikko. Valikkopalkki (menu) ja pikapainikerivi (toolbar) ovat omia komponenttejaan. Lisäksi useisiin usein tarvittaviin tarkoituksiin on koottu valmiiksi komponentteja, kuten tiedostonvalitsin, viestin näyttävä ikkuna tai yksinkertainen kyllä-ei-peruuta-kysymys.


title: Käyttöliittymäkomponentti

text: Käsiteltäessä ikkunan käyttöliittymäkomponentteja, ne saadaan haluttaessa antamaan tapahtumia (event), jotka jotka käsitellään funktiokutsuina. Vaihtoehtoisesti komponenttien arvot voidaan lukea käyttäjän sulkiessa ikkunan OK-nappulalla tai vastaavalle.


title: Stronghold (Magnumin albumi)

text: Stronghold on rockyhtye Magnumin vuonna 1997 julkaistu kahden levyn livealbumi. Se on alun perin muualla Euroopassa julkaistun "The Last Dance" -livealbumin brittijulkaisu. Se sisältää alkuperäisen livelevyn lisäksi myös neljä bonuskappaletta.


title: Stronghold (Magnumin albumi)

text: Kaikki kappaleet on säveltänyt ja sanoittanut Tony Clarkin ellei toisin mainita.Bonusraidat:Bonusraidat:


title: Metal Gear Online

text: Metal Gear Online, lyhennettynä MGO, on verkkopeli joka on osa joitain Konamin "Metal Gear" -pelisarjan videopelejä. Yleisimmin nimellä viitataan "in" mukana julkaistuun monen pelaajan internetissä pelattavaan pelimuotoon, mutta samanniminen osuus on ollut mukana myös peleissä "" ja "". Pelaajia voi olla enintään 16.


title: Metal Gear Online

text: Pelissä "" nähty "MGO" oli ensimmäinen versio pelistä. Kuitenkaan kyseinen pelimuoto ei ollut pelattavissa kovin pitkään, sillä pelin palvelimet suljettiin vuosien 2006 ja 2007 välillä.


title: Metal Gear Online

text: Myös "Metal Gear Solid 4":n mukana julkaistu "MGO" tuli päätökseensä vuoden 2012 aikana. 14. helmikuuta 2012 Konami ilmoitti että pelin palvelimet tullaan sulkemaan 12. kesäkuuta 2012, ja peliä ei ole mahdollista enää pelata. Pelin julkaisupäivä oli 12. kesäkuuta 2008, eli peli sulkeutui kun se oli ollut toiminnassa neljä vuotta. Varsinaista syytä pelin sulkemiselle ei annettu.


title: Metal Gear Online

text: Yleisessä puhekielessä nimi "Metal Gear Online" tarkoittaa nimenomaan "in" mukana julkaistua moninpeliä. Mukana oli useita eri pelimuotoja ja mahdollisuuksia muokata omaa pelihahmoaan muun muassa ostamalla uusia vaatteita ja varusteita virtuaalirahalla eli REWARD-pisteillä.


title: Metal Gear Online

text: "Metal Gear Online"n löyhä tarina sijoittui pääpelistä tuttujen PMC-sotilaiden harjoitteluun. Mukana oli paljon MGS4:ssä esiintyneitä pelillisiä ominaisuuksia, kenttiä ja aseita.


title: Metal Gear Online

text: "Metal Gear Solid 4":n tarinasta tuttu "Sons of the Patriots" -systeemi oli mukana myös tässä pelissä, ja sen avulla samassa tiimissä pelaavat hahmot voivat niin sanotusti linkittyä toistensa kanssa ja jakaa tietoja toistensa tilanteesta ja olinpaikasta. Pelaajat voivat myös hakkeroida itsensä vihollistiimin SOP-linkkeihin ja tällä tavalla saada etulyöntiaseman näkemällä vihollisen ja hänen joukkuetovereidensa olinpaikat.


title: Metal Gear Online

text: Pelaajat voivat kehittää ylöspäin taitojaan esimerkiksi hakkeroinnissa, tuliaseiden käytössä, "CQC" lähitaistelussa, ansoittamisessa, liikkumisessa, tarkkailussa ja puukon käytössä. Liikkuminen on monimuotoista: voi liikkua kyyryssä hiippaillen, juosten, ryömien ja "man cannonilla" jolla voi ampua hahmon yläilmoihin toiselle puolelle kenttää. Itselleen pelaaja voi valita enimmillään neljä taitoa edellä mainituista.


title: Metal Gear Online

text: Peli sisälsi monia normaaleja moninpelimuotoja ja myös joitain epätavallisempiakin, kuten Stealth Deathmatch jossa kaikki pelaajat on varustettu näkymättömyysnaamioilla. Toinen esimerkki on Sneaking Mission, jossa yksi pelaaja ohjaa Solid Snakea samalla kun kaksi muuta tiimiä taistelevat toisiaan vastaan. Tässä pelimuodossa Snaken tavoite on kerätä tainnutetuilta pelaajilta tuntolevyjä.


title: Louhivuori

text: Louhivuori on suomalainen sukunimi, joka on muun muassa seuraavilla henkilöillä:


title: Nagai-stadion

text: Nagai-stadion (大阪市 長居陸上競技場, "Ōsaka-shi Nagai Rikujō Kyōgijō") on Japanin Osakassa sijaitseva urheilustadion. Stadionille mahtuu 50 000 katsojaa. Stadionilla pelattiin jalkapallon MM-kisojen otteluita vuonna 2002 ja sillä järjestettiin yleisurheilun maailmanmestaruuskilpailut vuonna 2007. Nagai-stadion toimii myös jalkapalloseura Cerezo Osakan kotiotteluiden pelipaikkana.


title: Ulvova mylläri (elokuva)

text: Ulvova mylläri on suomalainen elokuva vuodelta 1982. 1940-luvulle sijoittuvan draamakomedian on ohjannut Jaakko Pakkasvirta ja sen romanttisissa pääosissa ovat mylläri Gunnar Huttusena Vesa-Matti Loiri ja Sanelma Käyrämönä Eija Ahvo. Muissa päärooleissa ovat muun muassa tohtorina Yrjö Järvinen ja Gunnarin toverina, postinkantaja Piittisjärvenä Juha Muje. Elokuva perustuu Arto Paasilinnan vuonna 1981 julkaistuun Ulvova mylläri -romaaniin.


title: Ulvova mylläri (elokuva)

text: Sodanjälkeiseen Suomeen sijoittuva elokuva kertoo mylläri Gunnar Huttusesta, jota aletaan luulla mielisairaaksi outojen tapojensa takia. Kohtalo puuttuu kuitenkin peliin.


title: Ulvova mylläri (elokuva)

text: "Video-oppaassa" vuodelta 1994 Esko Rautakorpi sanoo "Ulvovaa mylläriä" pahasti ylinäytellyksi ja rautalangasta väännetyksi ja antaa sille yhden tähden viidestä, mikä vastaa sanallista arviota ”huono”.


title: Fanfare for the Common Man

text: Fanfare for the Common Man (”Fanfaari tavalliselle ihmiselle”) on Aaron Coplandin toisen maailmansodan aikana vuonna 1942 säveltämä orkesteriteos. Siitä tuli nopeasti yksi Coplandin soitetuimmista sävellyksistä. Teos syntyi kapellimestari Eugene Goossensin ja Cincinnatin sinfoniaorkesterin tilauksesta. "Fanfare for the Common Man" on kestoltaan lyhyehkö, vain alle neliminuuttinen kappale vaskille ja lyömäsoittimille. Sen teho perustuu lyömäsoitinten dramaattisten iskujen säestämään, läpi teoksen toistuvaan yksinkertaiseen, mutta ylevään hymnimäiseen fanfaarisävelmään, joka kasvaa lopussa suureen huipennukseen. "Fanfare for the Common Mania" pidetään yhtenä amerikkalaisen klassisen musiikin ydinteoksista ja siitä on laadittu jopa rock-versioita. Copland siteerasi itse "Fanfare for the Common Manin" teemaa kolmannen sinfoniansa finaalissa. Sävellys ehti luomisprosessin aikana kulkea useilla eri työnimillä, kuten "Fanfare for a Solemn Ceremony", "Fanfare for Four Freedoms" ja "Fanfare for our Soldiers". Copland kuitenkin päätyi lopulta "Fanfare for the Common Maniin", koska se kuvasti kenties parhaiten säveltäjän demokratian ja vapauden ihanteita aikana, jolloin ne olivat jopa monissa Euroopan maissa kaikkea muuta kuin itsestäänselvyys.


title: Teemu Wirkkala

text: Teemu Sakari Wirkkala (s. 14. tammikuuta 1984 Kokkola) on suomalainen keihäänheittäjä. Hän edustaa Toholammin Urheilijoita. Häntä on valmentanut vuodesta 2012 lähtien Petteri Piironen. Aikaisemmin häntä ovat valmentaneet isänsä Hannu Wirkkala ja vuoteen 2004 asti Petteri Piironen sekä vuosina 2005–2007 Hannu Wirkkala ja Kari Ihalainen, vuosina 2007–2009 Hannu Kangas ja vuosina 2010–2011 Kimmo Kinnunen.


title: Teemu Wirkkala

text: Wirkkala voitti vuonna 2001 alle 18-vuotiaiden maailmanmestaruuden Unkarin Debrecenissä tuloksella 76,18 (700 gramman keihäs). Seuraavana vuonna hän oli seitsemäs alle 20-vuotiaiden MM-kilpailuissa Jamaikan Kingstonissa. Vuonna 2003 hän voitti alle 20-vuotiaiden Euroopan-mestaruuden Tampereella tuloksella 79,90 Tero Järvenpään ollessa toinen ja Antti Ruuskasen kolmas. Göteborgin EM-kilpailuissa 2006 hän karsiutui loppukilpailusta. Vuonna 2007 hän oli Osakan MM-kilpailuissa kahdestoista ja neljäs. Pekingin olympialaisissa 2008 Wirkkala sijoittui viidenneksi tuloksella 83,46. Seuraavana vuonna hän oli yhdeksäs Berliinin MM-kilpailuissa ja kuudes . Barcelonan EM-kilpailuissa 2010 hän sijoittui viidenneksi tuloksella 81,76 m. Helsingin EM-kilpailuihin 2012 hän pääsi mukaan varamiehenä Antti Ruuskasen sairastuttua mutta joutui nilkkavaivaisena keskeyttämään karsintakilpailun ensimmäisen heittonsa jälkeen ja jäi ilman tulosta. Moskovan MM-kilpailuissa 2013 hän karsiutui loppukilpailusta.


title: Teemu Wirkkala

text: Wirkkalan ennätys on vuonna 2009 Joensuussa heitetty 87,23. 27. heinäkuuta 2001 hän heitti Alavieskassa alle 18-vuotiaiden poikien maailmanennätyksen (700 g keihäs) 81,85 m. Kalevan kisoissa Wirkkala on voittanut kultaa Espoossa 2009, hopeaa Kajaanissa 2010 ja pronssia Lappeenrannassa 2007 sekä Vaasassa 2013. Hän voitti Pihtiputaan keihäskarnevaalit vuosina 2007 ja 2013. Maaottelun keihäskilpailun hän on voittanut Helsingissä 2003. Kultaisen liigan kilpailuissa hän on ollut Oslossa toinen 2009 ja Berliinissä kolmas 2007. Timanttiliigassa hän oli 2010 toinen Pariisissa ja Tukholmassa sekä kolmas Oslossa.


title: Hehkutetra

text: Hehkutetra ("Hyphessobrycon amandae") on tetrojen heimoon kuuluva kala.


title: Hehkutetra

text: Hehkutetetra jää alle kolmen sentin mittaiseksi kalaksi. Naaras on pulleampi, koiras kapeampi. Kalan eturuumis ja kylkijuova hohtavat oranssinsävyisenä, selkä ja pyrstöpuoli ovat läpikuultavan harmahtavat.


title: Hehkutetra

text: Hehkutetra on peräisin Etelä-Amerikasta, Araguia-joen vesistöstä.


title: Hehkutetra

text: Hehkutetra on ehdoton parvikala. Parveen tulisi kuulua ainakin 10-20 yksilöä, sillä hehkutetra on pieni ja arka kala, ja edukseen suuremmissa parvissa. Kahdenkymmenen yksilön parven minimiallaskooksi riittää jo mainiosti 50-60 litrainen akvaario, mutta jos altaaseen on tulossa muita kaloja on hyvä hankkia jo 80-litrainen akvaario.


title: Hehkutetra

text: Tämä pieni parvikala on todellinen pienten kasviakvaarioiden kaunistus, sillä sen punainen väritys antaa kauniin kontrastin runsaalle vihreälle kasvillisuudelle. Se viihtyy parhaiten suunnilleen samankokoisten kalojen seurassa. Mainioita asuinkumppanilajeja tälle pienelle kalalle ovat muut kääpiölajit, kuten erilaiset pienet sukarapulajit ja pikkumonninen, sekä kääpiörasbora, hehkurasbora ja sinineontetra. Lisäksi esimerkiksi rauhalliset pienisuiset lajit, kuten pienet rihmakalat, monniset, imumonnit, monet rauhalliset tetrat, tapparakalat, kiilakyljet ja monet suppusuut ovat sopivia samaan akvaarioon.


title: Hehkutetra

text: Käytökseltään hehkutetra on rauhallinen, eikä häiritse millään tavalla muita kaloja, mutta on kuitenkin pidettävä huoli, ettei asuta hehkutetraa samaan altaaseen isompien lihaa syövien kalojen kanssa, kuten lehtikalojen kanssa, joille nämä pienet kalat ovat mieluinen suupala.


title: Hehkutetra

text: Hehkutetralle sopiva lämpötila-alue on 24–28 °C ja pH 6–7. Se syö pienijakeista sekaruokaa. Äyriäisten (massiäyriäiset, artemia) syöttäminen pitää kalan värit kirkkaina.


title: Nolan North

text: Nolan Ramsay North (s. 31. lokakuuta 1970 New Haven, Connecticut, Yhdysvallat) on yhdysvaltalainen näyttelijä, joka tuli tunnetuksi Cris Ramseyn roolista televisiosarjasta "General Hospital". Sittemmin hän on tultu tuntemaan lukuisista äänirooleista videopeleissä ja animaatiosarjoissa.


title: Nolan North

text: North pelasi collegessa baseballia, mutta joutui lopettamaan pelaamisen olkapäävamman vuoksi. Valmistumisensa jälkeen hän työskenteli muun muassa toimittajana ennen kuin siirtyi opiskelemaan teatteria ja komiikkaa New Yorkiin, mistä North jatkoi Kaliforniaan pyrkiäkseen näyttelijäksi.


title: Nolan North

text: Uransa alkuvaiheessa North esiintyi televisiosarjoissa, kuten "Port Charles", "General Hospital" ja "Mullan alla". Näiden jälkeen hän on keskittynyt enemmän ääninäyttelemiseen erityisesti videopeleissä. Ääniroolien ohella North on tehnyt edelleen muutamia vierailevian rooleja televisiosarjoissa, kuten "Ruma Betty", "C.S.I. Miami" ja "Dirty Sexy Money".


title: Nolan North

text: North päätyi ääninäyttelemisen pariin sattuman kautta ja teki ensimmäisen ääniroolinsa videopeliin "Interstate '82" vuonna 1999. Seuraavan kerran häntä kuultiin kalan roolissa samannimiseen elokuvaan perustuvassa videopelissä "The Cat in the Hat". Ensimmäiset roolit North teki animaatioon vuonna 2006 "The Grim Adventures of Billy & Mandy" ja "Ben 10" sekä animaatioelokuvassa "Ultimate Avengers". Vuonna 2007 North tunnetaan myös elokuvasta "TMNT", jossa hän toimi Raphaelin äänenä. Samana vuonna North antoi äänensä "n" päähahmolle Nathan Drakelle. Hän ääninäyttelee Drakea myös pelin jatko-osissa "" (josta North huomioitiin Spike Video Game Awards -ehdokkuudella vuonna 2009) ja "". North on myös animaatiossa "Wolverine and the X-Men" Kykloopin ääniroolissa. Häntä kuultiin vuonna 2009 "Deadpoolin" äänenä hahmon ensimmäisessä esiintymisessä animaationa elokuvassa "Hulk vs". North koe-esiintyi myös Mikki Hiiren ääniroolia varten sen jälkeen, kun hahmon ääninäyttelijä Wayne Allwine kuoli. North teki yhteensä yksitoista vierailua koe-esiintyessään roolia varten, joka lopulta meni Bret Iwanille.


title: Nolan North

text: Syksyllä 2009 Top of the Limit -sivusto listasi Northin kymmenenneksi, laatimassaan kymmenen parhaan videopelien ääninäyttelijän luettelossa.


title: Nolan North

text: Hän on voittanut The Game Awards -palkinnon "Best Performance" -kategoriassa roolistaan Nathan Drakena pelissä "".


title: Theodore Dreiser

text: Theodore Herman Albert Dreiser (27. elokuuta 1871 Terre Haute Indiana Yhdysvallat – 28. joulukuuta 1945 Hollywood Kalifornia Yhdysvallat) oli yhdysvaltalainen toimittaja ja kirjailija.


title: Theodore Dreiser

text: Dreiserin vanhemmat olivat saksalaisia siirtolaisia, joiden perheeseen syntyi kolmetoista lasta. Dreiser kävi kansakoulun ja lähti 16-vuotiaana töihin Chicagoon. Indianan yliopistossa hän opiskeli vuoden, mutta joutui keskeyttämään opinnot varattomuuden takia. Vuonna 1892 hän pääsi "Chicago Daily Globe" -lehden toimittajaksi, mistä avautui kriitikon ja lehtimiehen ura.


title: Theodore Dreiser

text: Dreiseria pidetään usein amerikkalaisen naturalistisen kirjallisuuden perustajana ja yhtenä sen merkittävänä edustajana. Hänen tunnetuimpia teoksiaan ovat "Amerikkalainen murhenäytelmä" (An American Tragedy, julkaistu 1925), josta on tehty myös elokuva nimeltä "Paikka auringossa" (A Place in the Sun, 1951) ja "Jennie Gerhardt" (Jennie Gerhardt, julkaistu 1911). Dreiserin esikoisteos "Sister Carrie" (Sisar Carrie) ilmestyi vuonna 1900, mutta kustantaja päästi sen julkisuuteen vasta kuusi vuotta myöhemmin. Siihen perustuva elokuva "Viattomuuden kasvot" ilmestyi vuonna 1952.


title: Theodore Dreiser

text: Dreiserin teoksia ovat:


title: Magnitogorski metallurgitšeski kombinat

text: Magnitogorski metallurgitšeski kombinat () eli MMK on Venäjän neljänneksi suurin kaivos- ja metallurgian alan yhtiö. Yhtiö toimii Tšeljabinskin alueella. Sen merkittävänä omistajana toimii venäläinen oligarkki Viktor Rašnikov.


title: Magnitogorski metallurgitšeski kombinat

text: MMK:n juuret ulottuvat vuoteen 1929, kun Stalin perusti Magnitogorskin kaupungin ensimmäisen viisivuotissuunnitelman myötä.


title: Magnitogorski metallurgitšeski kombinat

text: Vuonna 1997 Viktor Rašnikovista tuli tehtaan johtaja. Seuraavana vuonna yritettiin tehdä yrityskaappaus, mutta Rašnikov torjui valtauksen. Valtio ja kilpailijat omistivat 40 prosenttia yhtiöistä, ja raaka-aineiden saanti vaikeutui. Rašnikov ratkaisi asian ostamalla – yhdessä liikekumppanin kanssa – kilpailijat pois yrityksestä. Samalla yhtiölle hankittiin oma rautakaivos.


title: Ruusutetra

text: Ruusutetra ("Hyphessobrycon rosaceus") on tetrojen heimoon kuuluva kala. Se oli ennen korutetran alalaji "Hyphessobrycon bentosi rosaceus".


title: Ruusutetra

text: Ruusutetra kasvaa neljä senttiä pitkäksi. Kuten korutetralla, sillä on harmahtava vartalo, ja hain evää muistuttava korkea mustakärkinen selkäevä, jonka päässä on valkea pilkku. Muut evät ovat punaiset. Ruusutetran erottaa korutetrasta siitä, että ruusutetralla on perä- ja vatsaevien kärjessä valkoinen täplä.


title: Ruusutetra

text: Ruusutetra on peräisin Etelä-Amerikasta, Essequibo-, Corantijn- ja Suriname-jokien vesistöistä.


title: Ruusutetra

text: Ruusutetra on vilkas, mutta sopuisa parvikala. Kudettamiseen sopiva lämpötila on suurin piirtein 25-26 astetta. Veden pitäisi olla hyvin pehmeää ja pH noin 6. Kalat kutevat hienolehtisten kasvien tiheikköön. Poikaset kuoriutuvat vuorokaudessa ja lähtevät uimaan noin viiden päivän kuluttua, jolloin niille kelpaavat esimerkiksi mikromadot.


title: Ruusutetra

text: Ruusutetralle sopiva lämpötila-alue on 24–28 °C ja pH 6–7. Se syö pienijakeista sekaruokaa.


title: 30 Rock

text: 30 Rock on amerikkalainen Golden Globe ja Emmy -palkittu komediasarja, jonka ensimmäinen jakso esitettiin Yhdysvalloissa 11. lokakuuta 2006. Ohjelman on luonut entinen "Saturday Night Liven" pääkäsikirjoittaja Tina Fey, joka on myös sarjan pääosassa. Kuten muissa NBC:n torstai-illan sitcomeissa ("Kovan onnen kundi", "Konttori" ja "Tuho-osasto"), myöskään "30 Rockissa" ei käytetä naururaitaa taustalla.


title: 30 Rock

text: Sarjan nimi, "30 Rock" viittaa NBC:n pääkonttorin sijaintiin New Yorkissa, osoitteessa 30 Rockefeller Plaza.


title: 30 Rock

text: Liz Lemon on tv-sarja "The Girlie Show"'n käsikirjoittaja, jonka pitäisi yrittää tulla toimeen uuden pomonsa, Jack Donaghyn kanssa, joka on palkannut Lizin käsikirjoittaman ohjelman uudeksi tähdeksi arvaamattoman Tracy Jordanin. Samaan aikaan Lizin olisi kirjoittajatiiminsä kanssa tehtävä menestyksekästä televisiosarjaa.Sarja on palkittu mm. Golden Globella ja parhaan komediasarjan Emmyllä vuosina 2007-2009. Sarjalle on kertynyt myös 10 Emmy-ehdokkuutta. Alec Baldwin on palkittu roolistaan Jack Donaghynä Golden Globella sekä seitsemästi Screen Actors Guild Awardilla. Elaine Stritch palkittiin vierailusta sarjassa Emmyllä.


title: 30 Rock

text: Suomessa sarjaa esittävät C More, MTV3, Sub ja TV5. Sarja aloitti Canal+ Film HD:llä 13. elokuuta 2007. 6. syyskuuta alkaen sarjaa on esitetty myös muilla Canal+-kanavilla: Canal+ First esittää uusia jaksoja sunnuntaisin klo 23.00, uusinnat nähdään maanantaisin klo 22.00 Canal+ Hits -kanavalla. Subilla "30 Rock" aloitti 11. helmikuuta 2008.


title: 30 Rock

text: Ensimmäisen tuotantokauden aikana sarjassa vieraili lukuisia tähtiä, joko omana itsenään tai jonakin hahmona.30 Rockin ensimmäinen tuotantokausi alkoi Yhdysvalloissa 11. lokakuuta 2006. Toinen tuotantokausi alkoi 4. lokakuuta 2007 Jerry Seinfeldin vierailulla jaksossa "Seinfeld Vision".


title: Kalliokiipijä

text: Kalliokiipijä ("Tichodroma muraria") on vuoristoissa elävä varpuslintu. Lajin nimesi ja kuvaili Carl von Linné 1766.


title: Kalliokiipijä

text: Linnun pituus on 15–17 cm, siipien kärkiväli 30–35 cm ja paino 15–20 g. Höyhenpuku on pääosin harmaa. Siipien yläpeitinhöyhenet ovat punaisia lukuun ottamatta ruskehtavia kyynärsulkien peitinhöyheniä. Koiraan kurkku on musta, naaraan valkea. Naaraan puku on ruskehtavampi kuin koiraan. Nokka on pitkä ja kärjestään hiukan alaspäin taipunut. Linnulla on vahvat jalat, joilla se ketterästi kiipeilee jyrkillä kallioseinämillä. Lento on perhosmaisen lepattavaa. Äänet ovat korkeita vihellyksiä.


title: Kalliokiipijä

text: Kalliokiipijä on sukunsa ainoa laji. Siitä tunnetaan 2 alalajia, nimialalaji "muraria" ja itäinen "nepalensis".


title: Kalliokiipijä

text:
Kalliokiipijä asuu Euraasian vuoristoseuduilla Pyreneiltä ja Alpeilta läpi Aasian aina lähelle Kiinan itärannikkoa. Lajin kanta on elinvoimainen ja Euroopassa arvioidaan elävän 77 000–200 000 yksilöä. Laji on pääosin paikkalintu, mutta se voi talveksi siirtyä vuoriston alaosiin. Sitä ei ole toistaiseksi tavattu Suomessa.
Vuoristot, Euroopassa alle 2 500 metrin korkeudelle, Himalajalla jopa 5 000 metriin saakka.


title: Kalliokiipijä

text: Pesä on kallionhalkeamassa, joskus myös rakennuksessa, ja se on vuorattu karvoilla. Naaras munii 3–4 munaa, joita se yksin hautoo.


title: Kalliokiipijä

text: Syö hyönteisiä, hämähäkkieläimiä ja muita pieniä selkärangattomia.


title: Sipiirit

text: Siperit (sip. Сибер тел, Siber tel) ovat etninen ryhmä Venäjällä, Länsi-Siperiassa. Sipereja on noin 200 000 ja he ovat yksi suurimmista tataarien alaryhmistä. Siperien puhuma kieli on seperia, joka käyttää tataarin kielen kirjakieltä, mutta on kehittynyt melko erilaiseksi. Siperien esi-isät ovat osittain lännempänä asuneita turkkilaisia ja suomalais-ugrilaisia kansoja, mutta pääasiassa Siperien juuret ovat kiptšakeissa. Tataarit muuttivat alueelle noin 1350 - 1900.


title: Sipiirit

text: Vuoden 2002 väestönlaskennassa Siperiassa asui 500 000 tataaria, mutta suurin osa (300 000) heistä oli Kazanin tataareja, jotka olivat asettuneet alueelle vasta myöhemmin.


title: Sitruunatetra

text: Sitruunatetra ("Hyphessobrycon pulchripinnis") on tetrojen heimoon kuuluva kala.


title: Sitruunatetra

text: Sitruunatetra voi kasvaa melkein viisi senttiä pitkäksi. Sillä on harmaankellertävä, parhaimmillaan kullanhohtoinen vartalo, ja hain evää muistuttava korkea selkäevä, jonka päässä on valkea pilkku. Vatsaevässä on voimakkaan keltainen etureuna jonka takana on musta raita. Silmä on kirkkaan punainen.


title: Sitruunatetra

text: Sitruunatetra on peräisin Etelä-Amerikasta, Brasilian keskiosista. Kaikki kaupoissa olevat sitruunatetrat ovat viljeltyjä. Kaukoidässä viljellyillä voi toisinaan esiintyä kalatuberkuloosia, joten kalojen valintaan kannattaa kiinnittää huomiota.


title: Sitruunatetra

text: Sitruunatetra on vilkas, mutta sopuisa parvikala, joka kaipaa ainakin viiden yksilön parvea, ja akvaarion minimikoko on 60l, mutta kaikkein sopusuhtaisimmalta sitruunatetraparvi näyttää vasta lähemmäs 150-litraisissa akvaarioissa.


title: Sitruunatetra

text: Sitruunatetralle sopiva lämpötila-alue on 22–28 °C ja pH 5.5–7. Veteen tulee lisätä humusuutetta tai turvetta - liian kovassa vedessä kala on väritön. Se syö pienijakeista sekaruokaa.


title: Jim J. Bullock

text: James Jackson "Jim" Bullock eli JM J. Bullock (s. 9. helmikuuta 1955, Casper, Wyoming) on yhdysvaltalainen näyttelijä.


title: Jim J. Bullock

text: Bullock tuli tunnetuksi 1980-luvulla, jolloin hän sai roolin sarjasta "Too Close for Comfort". Hän esiintyi usein myös John Davidsonin "Hollywood Squares" -televisiokomediassa ja -pelishow'ssa (1986–1989). Lisäksi hänellä oli vuosina 1989–1990 rooli suositussa televisiosarjassa "Alf".


title: Jim J. Bullock

text: Bullock esitti Mister Monroeta sarjassa "Ned's Declassified School Survival Guide" vuosina 2004–2007. Hän on avoimesti homoseksuaalinen. Hän ilmoitti vuonna 1995 kärsineensä HIV-tartunnasta jo vuodesta 1985.


title: Days of Wonder (albumi)

text: Days of Wonder – Live 1976 on rockyhtye Magnumin vuonna 2000 julkaisema live-albumi. Se on nauhoitettu Birminghamin The Railway Innissä vuonna 1976 ja on eräs yhtyeen ensimmäisistä live-esiintymisistä. Albumi sisältää materiaalia lähinnä yhtyeen ensimmäiseltä albumilta "Kingdom of Madness", joka kuitenkin julkaistiin vasta kaksi vuotta näiden live-versioiden nauhoittamisen jälkeen.


title: Days of Wonder (albumi)

text: Kaikki kappaleet on säveltänyt ja sanoittanut Tony Clarkin ellei toisin mainita.


title: Päänahka

text: Päänahka on anatominen alue, joka alkaa kasvojen yläpuolelta ja rajoittuu takana ja sivuilla niskaan. Yleensä päänahkaa peittävät hiukset, mutta toisinaan ne ajetaan pois tai ne vanhemmiten tai jonkin sairauden vuoksi lakkaavat kasvamasta. Ihonväristä riippumatta päänahka on usein kalpeahko, koska hiusten alla se ei rusketu. Päänahassa on runsaasti verisuonia, ja siksi pään alueen haavat vuotavat paljon verta. Päänahassa on myös laskimoita, jotka kulkevat kalloluun sisään ja läpi. Siksi alueen haavat on puhdistettava huolellisesti ja tulehdukset hoidettava. Lisäksi päänahassa on mikrobeja enemmän kuin useimmissa ihmiskehon alueissa. Päänahan hygienia on melko arka, koska hiuksien vuoksi se ei puhdistu yhtä tehokkaasti kuin paljas iho. Päänahan ja hiukset voi pestä shampoolla.


title: Bambukarhut

text: Bambukarhut (alkuperäiseltä nimeltä "Bamboo Bears") on 52-osainen ranskalais-japanilais-saksalais-espanjalainen luontoaiheinen piirrossarja. Tarina kertoo kultapandasta, bamburotasta sekä isopandasta, jotka lähtevät tekemään työtä maailmalle sukupuuttoon uhkaavien eläinten hyväksi, joiden elinympäristöä yrittää tuhota Ratco nimisen yhtiön johtaja Rateleoni.


title: Bambukarhut

text: Suomessa sarja on esitetty ensi kertaa 1990-luvun puolivälissä ja sen jälkeen uusintana moneen otteeseen. Viimeisin uusinta oli vuosien 2006–2007 aikana MTV3:lla sekä Sub Juniorilla. Sarjan tunnusmusiikin ja pari jaksoissa esitettyä laulua laulaa Aikakone-yhtyeen laulaja Sani. Sarjassa esitetyistä kappaleista on tehty Soundtrack-levy.


title: Adam Woodyatt

text: Adam Brinley Woodyatt (s. 28. kesäkuuta 1968 Walthamstow) on brittiläinen näyttelijä, joka on esittänyt Ian Bealen roolia "EastEnders"-televisiosarjassa yhtämittaisesti vuodesta 1985.


title: Adam Woodyatt

text: Woodyatt valmistui Sylvia Youngin teatterikoulusta Lontoossa. Hän teki 26. maaliskuuta 2007 kaikkiaan 2000. esiintymisensä "EastEndersissä" Ian Bealena. Hän on ollut sarjan ainoa jäljellä oleva alkuperäinen näyttelijä Wendy Richardin lähdettyä vuonna 2006.


title: Adam Woodyatt

text: Woodyatt asuu Southamissa, Warwickshiressa. Hän meni 8. huhtikuuta 1998 naimisiin tanssija Beverley Sharpin kanssa Floridan Walt Disney Worldissa; parille on syntynyt kaksi lasta, Jessica (1994) ja Sam (1997).


title: The River Sessions

text: The River Sessions on rockyhtye Magnumin vuonna 2004 julkaistu livealbumi. Se nauhoitettiin Glasgow'ssa vuonna 1985.


title: The River Sessions

text: Kaikki kappaleet on säveltänyt ja sanoittanut Tony Clarkin.


title: The Party’s Over

text: The Party’s Over on Talk Talk -yhtyeen debyyttialbumi, joka ilmestyi vuonna 1982. Albumi edustaa aikakautensa tyypillistä syntikkapoppia. Albumilla on mukana kappale ”Talk Talk”, josta yhtye on saanut nimensä.


title: The Party’s Over

text: Albumilla syntetisaattoreita soittaa kosketinsoittaja Simon Brenner, joka erosi yhtyeestä jo vuonna 1983.


title: Mustanmeren laivasto

text: Mustanmeren laivasto (, ) on Venäjän laivaston ja vuosina 1917–1991 Neuvostoliiton laivaston Mustallamerellä ja Välimerellä operoiva laivasto-osasto. Se perustettiin 1783.


title: Mustanmeren laivasto

text: Mustanmeren laivaston perustaja pidetään ruhtinas Potjomkinia, joka perusti sen pääasiallisen tukikohdan Sevastopolin kanssa 13. toukokuuta 1783.


title: Mustanmeren laivasto

text: Venäjän pysyvänä tavoitteena oli 1800-luvulla saada pääsy Bosporin läpi. Venäjän ja osmanien 1833 solmiman sopimuksen vuoksi suurvallat kokoontuivat ja vuoden 1841 Lontoon sopimus kielsi sotalaivojen purjehtimisen salmen läpi Mustaltamereltä Välimerelle.


title: Mustanmeren laivasto

text: Vuonna 1853 syttyneessä Krimin sodassa Britannia, Ranska ja Osmanien valtakunta kävivät Venäjää vastaan ja tuolloin myös Venäjän Mustameren laivasto upotettiin liittokunnan valloittaessa Sevastopolin. Vuoden 1856 Pariisin rauha demilitarisoi Mustanmeren ja Venäjän menetti oikeuden pitää laivastoa Mustallamerellä tai rakentaa sinne linnoituksia. Venäjä sanoutui kuitenkin irti sopimuksesta 1870.


title: Mustanmeren laivasto

text: Ukrainan itsenäistyttyä Neuvostoliitosta vuonna 1991 alkoi Venäjän ja Ukrainan välinen kiista ydinaseista ja myös Mustanmeren laivaston alusten jakamisesta Venäjän ja Ukrainan kesken. Neuvostoliiton hajotessa Mustanmeren laivastossa oli arvioiden mukaan 300–635 alusta ja sukellusvenettä. Laivaston jakamisesta päästiin sopimukseen vuonna 1995.


title: Mustanmeren laivasto

text: Ukrainan ja Venäjän kiisteltyä Sevastopolissa sijaitsevan Krimin laivastoaseman vuokraamisesta Venäjän aloitti uuden pääsataman rakentamisen Novorossijskiin, jonne sen on määrä valmistua vuonna 2012.


title: Mustanmeren laivasto

text: Mustenmeren laivasto osallistui 2008 Etelä-Ossetiasta käytyjen taistelujen aikana Georgian merisaartoon Abhasian rannikolla. Ohjusvene Miraž upotti Georgian merivoimien yhden aluksen neljästä saartaneita aluksia lähestyneestä aluksesta.


title: Laughing Stock

text: Laughing Stock on Talk Talk -yhtyeen viides ja viimeinen studioalbumi. Se ilmestyi vuonna 1991.


title: Laughing Stock

text: "Laughing Stock" jatkaa samoilla linjoilla kuin edellinen albumi "Spirit of Eden" ja edustaa post-rockia. Taustalla soittaa joukko muusikoita. Jousisoittimet ovat erittäin hyvin edustettuina albumilla.


title: Laughing Stock

text: Vaikka albumilla onkin vain kuusi kappaletta, musiikkia on yli 40 minuuttia, sillä useimmat kappaleet kestävät yli kuusi minuuttia. Pisimmät kappaleet ovat lähes kymmenminuuttinen "New Grass" ja yli 9 minuuttia 30 sekuntia pitkä "After the Flood".


title: Schrödingerin kuva

text: Schröringerin kuva on kvanttimekaniikan formalismin yksi muoto. Siinä oletetaan systeemin tilaa kuvaavien funktioiden, tilavektorien eli aaltofunktioiden riippuvan ajasta, ja observaabeleita kuvaavien lineaarioperaattorien olevan aikariippumattomia.


title: Schrödingerin kuva

text: Merkitään Schrödingerin kuvan tilavektoria ket-merkinnällä formula_1. Tuo tilavektori toteuttaa Schrödingerin yhtälön


Schrödingerin kuva


title: Schrödingerin kuva

text: missä H on systeemin kokonaisenergiaa kuvaava Hamiltonin operaattori ja formula_3 on Diracin vakio.


title: Schrödingerin kuva

text: Tällöin niinkutsutussa puhtaassa tilassa observaabeleiden odotusarvo formula_4 voidaan laskea observaabelia kuvaavan (aikariippumattoman) operaattorin formula_5 ja tilan formula_1 sekä tämän konjugaattitilan formula_7 avulla:


title: Schrödingerin kuva

text: Sekoitetussa tilassa systeemiä ei voi kuvata aaltofunktiolla vaan tilaoperaattorilla eli tiheysmatriisilla,


title: Schrödingerin kuva

text: missä formula_10 ovat eri puhtaiden tilojen formula_11 todennäköisyyksiä. Suljetussa systeemissä tiheysmatriisi toteuttaa Liouvillen yhtälön


title: Schrödingerin kuva

text: missä formula_13 on Hamiltonin operaattorin ja tiheysmatriisin kommutaattori. Tällöin observaabeleiden aikakehitys saadaan kaavasta


title: Schrödingerin kuva

text: Tässä formula_15 on operaattorin formula_16 jälki.


title: Schrödingerin kuva

text: Vastakkainen, mutta täysin ekvivalentti tapa kuvata observaabeleiden aikariippuvuutta on olettaa tilat aikariippumattomiksi, ja operaattorit aikariippuviksi. Tätä kuvaustapaa nimitetään Heisenbergin kuvaksi. Näiden välillä käytetään usein myös vuorovaikutuskuvaa, jossa tilojen aikakehityksestä kirjoitetaan erikseen auki johonkin tunnettuun Hamiltonialaiseen liittyvä osa, ja häiriötä kuvaava osa lasketaan erikseen.


title: Alma Mahler

text: Alma Maria Mahler-Werfel (o.s. "Schindler"; 31. elokuuta 1879 Wien, Itävalta-Unkari – 11. joulukuuta 1964 New York City, Yhdysvallat) oli itävaltalainen säveltäjä ja taiteilija, joka tunnetaan myös useista avioliitoistaan. Hän oli naimisissa vuosisadan merkittävimpiin kuuluvan säveltäjän (Gustav Mahler), arkkitehdin (Walter Gropius) ja kirjailijan (Franz Werfel) kanssa. Hän oli myös maalari Oskar Kokoschkan rakastajatar.


title: Alma Mahler

text:
Alma Schindlerin vanhemmat olivat maisemamaalari Emil Jakob Schindler ja laulaja Anna von Bergen. Annan ja Schindlerin taiteilijakollega Julius Victor Bergerin suhteesta syntyi vuonna 1881 Alman sisarpuoli Grete. Schindler kuoli vuonna 1892 ja Anna avioitui miehensä entisen oppilaan Carl Mollin kanssa. Moll oli yksi wieniläisen Secession-ryhmän perustajista ja myös nuoren Alman vilkkaaseen seuraelämään kuului ystävyys Secession-ryhmän taiteilijoiden kanssa. Yksi heistä oli Gustav Klimt, jolle hän antoi ensisuudelmansa. Alman läheisiä ystäviä olivat myös teatterijohtaja Max Burckhard sekä säveltäjä Alexander von Zemlinsky. Alma opiskeli säveltämistä muun muassa Josef Laborin oppilaana.
9. maaliskuuta 1902 Alma avioitui Gustav Mahlerin kanssa, joka oli häntä kaksikymmentä vuotta vanhempi ja Wienin hovioopperan kapellimestari. He saivat kaksi tytärtä, Maria Annan (1902–1907), joka kuoli tulirokkoon tai kurkkumätään, ja Annan (1904–1988), josta tuli kuvanveistäjä. Alman ja Gustav Mahlerin avioitumisen ehtona oli, että Alma luopuisi omasta säveltäjänurastaan. Alma paneutui osaansa rakastavana vaimona ja Mahlerin työn tukijana.


title: Alma Mahler

text: Myöhemmin avioliiton aikana, koettuaan syvän masennuksen vanhemman tyttärensä Marian kuoleman jälkeen, Alma Mahlerilla oli suhde myöhemmin Bauhausista tunnetun nuoren arkkitehdin Walter Gropiuksen kanssa, johon hän tutustui ollessaan kylpylässä. Avioliitossa seurasi kriisi kun Mahler sai tietää suhteesta, ja hän kiinnostui vakavasti Alman sävellyksistä pahoitellen aiempaa asennettaan. Mahlerin vaatimuksesta ja tämän ohjauksessa Alma Mahler valmisti viisi laulua julkaistavaksi, ja ne julkaisi 1910 Mahlerin oma kustantaja Universal Edition. Näihin aikoihin Mahler kävi kerran tapaamassa Sigmund Freudia avioliittonsa ongelmien vuoksi. Myrskyisän vaiheen aikana Alma ja Gustav Mahler matkustivat New Yorkiin, missä Mahlerilla oli tuolloin tilapäisiä tehtäviä kapellimestarina. Heidän ollessaan New Yorkissa Mahler sairastui helmikuussa 1911 vakavasti saatuaan tulehduksen, joka liittyi joitakin vuosia aiemmin todettuun sydänsairauteen. Hän kuoli toukokuussa heidän palattuaan Wieniin.


title: Alma Mahler

text:
Mahlerin kuoleman jälkeen Alma ei ottanut heti yhteyttä Gropiukseen. Vuosina 1912–1914 hänellä oli myrskyisä suhde taiteilija Oskar Kokoschkan kanssa, joka maalasi useita teoksia Alman innoittamana, ja näistä ehkä tunnetuin on maalaus "Tuulen morsian". Suhteen Almaan päätyttyä Kokoschka tilasi Alman kokoisen ja näköisen nuken. Huhujen mukaan hänellä olisi ollut nukke seuralaisenaan wieniläisessä teatterissa. Kokoschkan omistamishalu uuvutti Almaa, ja suhteen ongelmat kyllästyttivät heidät molemmat.
Ensimmäisen maailmansodan uhan edessä Kokoschka ilmoittautui armeijaan, ja Alma etääntyi hänestä ja piti yhteyttä Walter Gropiukseen, joka myös oli tuolloin armeijassa. Alma ja Gropius avioituivat 1915 Gropiuksen ollessa lomalla. Heille syntyi tytär Manon Gropius (1916–1935), joka kuoli 18-vuotiaana polioon. Säveltäjä Alban Berg sävelsi "viulukonserttonsa" tytön muistoksi. Armeijapalvelus piti Gropiuksen yhä poissa, ja Alma rakastui prahalaissyntyiseen runoilijaan ja kirjailijaan Franz Werfeliin syksyllä 1917. Alma tuli raskaaksi ja synnytti pojan, Martin Carl Johannes Gropiuksen (1918–1919). Gropius luuli alkuun, että lapsi oli hänen, mutta Alman suhde Werfeliin paljastui pian. Vuoden kuluttua Alma ja Walter päättivät erota. Sinä aikana ennenaikaisesti syntyneelle Martinille tuli vesipää, ja hän kuoli kymmenen kuukauden ikäisenä. Alman ja Gropiuksen ero virallistui 1920. Alma ja Werfel elivät sen jälkeen yhdessä, mutta Alma lykkäsi avioliiton solmimista Werfelin kanssa vuoteen 1929.
Kun Itävalta oli 1938 liitetty natsi-Saksaan, Alma ja juutalainen Werfel joutuivat lähtemään Itävallasta Ranskaan. He asuivat Sanary-sur-merissä Ranskan Rivieralla kesästä 1938 kevääseen 1940. Kun Saksa oli hyökännyt Ranskaan ja miehittänyt sen ja juutalaiset ja poliittiset vastustajat oli viety keskitysleireille, Alma ja hänen miehensä eivät enää olleet turvassa Ranskassa, joten he yrittivät varmistaa pääsyn Yhdysvaltoihin. Heihin otti Marleille'ssa yhteyttä yhdysvaltalainen toimittaja Varian Fry, joka edusti yksityistä amerikkalaista järjestöä, joka avusti monien älymystön jäsenten ja taiteilijoiden pakenemista maasta. Fry järjesti Alman ja Franzin jalkapatikassa Pyreneiden yli Espanjaan, jotta he välttyisivät kohtaamasta ranskalaisia rajaviranomaisia, koska tarpeellisten maastapoistumislupien saanti osoittautui mahdottomaksi. Espanjasta he siirtyivät Portugaliin ja nousivat siellä New Yorkiin lähtevään laivaan. He asettuivat lopulta Los Angelesiin, jossa jo hiukan kirjailijana Yhdysvalloissa mainetta saanut Werfel nousi valtavaan suosioon romaanillaan "Das Lied von Bernadette", josta tehtiin elokuva Bernadetten laulu pääosassa Jennifer Jones. Werfel oli kärsinyt sydänvaivoista koko maanpakolaisuusajan ja kuoli sydänkohtaukseen Kaliforniassa 1945. Alma sai Yhdysvaltojen kansalaisuuden 1946. Myöhemmin hän muutti New Yorkiin, jossa hän oli tunnettu kulttuuripersoona kuolemaansa asti vuoteen 1964.


title: Alma Mahler

text: Nuori Alma Schindler soitti pianoa lapsesta lähtien, ja muistelmissaan hän kirjoittaa kokeilleensa säveltämistä yhdeksänvuotiaana. Hän opiskeli säveltämistä Josef Laborin ohjauksessa vuodesta 1895. Hän tutustui Alexander von Zemlinskyyn alkuvuodesta 1900, aloitti samana syksynä sävellystunnit ja jatkoi tämän oppilaana aina siihen asti, kunnes hän avioitui Gustav Mahlerin kanssa, minkä jälkeen hän lopetti säveltämisen lähes kokonaan. Sitä ennen hän oli säveltänyt liedejä sekä soitinsävellyksiä ja oopperakatkelman. Hän sävelsi enää satunnaisesti vuoden 1910 jälkeen. Hänen lauluistaan on säilynyt vain 17. Niistä neljätoista ilmestyi hänen eläessään julkaisuina, jotka on päivätty vuosille 1910, 1915 ja 1924. On epäselvää, jatkoiko hän säveltämistä enää ollenkaan viimeisen julkaisun jälkeen. Hänen kuolemansa jälkeen löytyi vielä kolme sävellystä käsikirjoituksina. Niistä kaksi julkaistiin 2000, ja yksi on vielä julkaisematta. Alma Mahlerin henkilökohtaiset paperit, myös sävellyskäsikirjoitukset, on taltioitu Pennsylvanian yliopistoon. Hänen sävellyksiään esitetään edelleen.


title: Natalja Baranskaja

text: Natalja Vladimirovna Baranskaja (, 31. tammikuuta 1908 – lokakuu 2004) oli venäläinen novellikirjailija. Hän valmistui Moskovan yliopistosta 1929.


title: Natalja Baranskaja

text: Baranskaja jatkoi osa-aikaista opiskelua toisen maailmansodan jälkeen. Hän oli jäänyt kahden lapsen yksinhuoltajaäidiksi miehen saatua surmansa vuonna 1943. Hän vietti työuransa pääasiassa Moskovan Puškin-museossa ja saattoi omistautua kirjoittamiselle täyspäiväisesti vasta vuoden 1966 jälkeen.


title: Natalja Baranskaja

text: Baranskaja muistetaan teoksesta "Viikko kuin viikko", jonka venäjänkielinen alkuteos "Nedelja kak nedelja" ilmestyi 1960-luvun lopussa ja jonka suomennos julkaistiin vuonna 1982.


title: Puna-aavetetra

text: Puna-aavetetra ("Hyphessobrycon sweglesi" vanh. "Megalamphodus sweglesi" ) on tetrojen heimoon kuuluva kala.


title: Puna-aavetetra

text:
Puna-aavetetra on noin 4,5 cm pitkä. Vartalon yleisväri on punainen, kyljessä on musta läikkä. Evät ovat isot ja kaarevat. Sukupuolet voi erottaa selkäevän muodosta: koiraan selkäevä muistuttaa banaania, naaraan sitruunaa. Naaraan selkäevän kärjessä on vähän mustaa ja valkoista, koiraan selkäevä on tasaisen punainen.
Puna-aavetetra on kotoisin Etelä-Amerikasta Orinoco-joen vesistöstä.


title: Puna-aavetetra

text: Puna-aavetetra on vilkas parvikala, joka viihtyy runsaskasvisessa akvaariossa. Erityisen kaunis se on akvaariossa jossa on runsaasti vihreitä kasveja ja näitä tetroja suuri parvi, ainoana parvikalana. Puna-aavetetra on parvikala, ja parvessa tulisi olla vähintään 6-10 yksilöä, mieluiten enemmänkin. Akvaariolla saisi olla kokoa vähintään 60 litraa, johon voi asuttaa jo pienen parven. Koiraat mahtailevat toisilleen levittämällä evänsä täyteen komeuteensa ja pörhistelemällä toisilleen, naaraat ovat passiivisempia. Puna-aavetetrat liikuskelevat rauhallisesti enimmäkseen akvaarion korkeuden puolenvälin alapuolella, melko lähellä pohjaa.


title: Puna-aavetetra

text: Puna-aavetetra on viileän veden kala, joten sille sopiva lämpötila on 20-23 °C ja pH 5,5-7. Se syö sekaruokaa, kuten pellettejä, hiutaleita ja pakasteita.


title: Ländler

text: Ländler on 3/4-tahtinen kansantanssi, joka oli suosittua Itävallassa, Etelä-Saksassa ja saksankielisessä Sveitsissä 1700-luvun lopulla.


title: Ländler

text: Ländler on paritanssi, jolle ovat ominaisia hypyt ja polkeminen. Joskus sitä esitetään vain instrumentaalisesti, joskus siinä on myös lauluosuus ja jodlausta.


title: Ländler

text: Monet säveltäjät ovat liittäneet sävellyksiinsä ländler-osuuksia, esimerkiksi Gustav Mahler, Ludwig van Beethoven, Franz Schubert ja Anton Bruckner.


title: Véronique Mang

text: Véronique Mang (s. 15. joulukuuta 1984 Douala, Kamerun) on ranskalainen pikajuoksija.


title: Véronique Mang

text: Mang kilpaili Ateenan olympialaisissa 2004, joissa hän karsiutui 100 metrin juoksun toisissa alkuerissä ajalla 11,39. Samoissa kisoissa hän oli mukana Ranskan joukkueessa, joka voitti olympiapronssia 4 x 100 metrin viestijuoksussa. Göteborgin EM-kisoissa 2006 hän karsiutui 100 metrin välierissä. Myöhemmin samana vuonna hän juoksi kahdeksanneksi ajalla 11,30. Vuonna 2010 hän karsiutui 60 metrin välierissä Dohan sisäratojen MM-kisoissa. Barcelonan EM-kilpailuissa 2010 hän sijoittui 100 metrillä toiseksi ennätyksellään 11,11 s. Hän hävisi voittajalle Verena Sailerille yhden sadasosasekunnin. 200 metrin loppukilpailussa hänet hylättiin varaslähdön vuoksi. 4 × 100 metrin viestissä hän juoksi toisen osuuden Ranskan hopeajoukkueessa. Pariisin sisäratojen EM-kilpailuissa 2011 hän sijoittui 60 metrillä kuudenneksi ajalla 7,22 s. Saman vuoden Daegun MM-kilpailuissa hän karsiutui 100 metrin välierissä.


title: Michelle Phillips

text: Michelle Phillips (s. 4. kesäkuuta 1944) on yhdysvaltalainen laulaja-lauluntekijä ja näyttelijä.


title: Michelle Phillips

text: Phillips syntyi nimellä Holly Michelle Gilliam Kalifornian Long Beachilla. Hän tuli 1960-luvulla kuuluisaksi The Mamas & the Papas -kokoonpanon jäsenenä. Hän meni 31. joulukuuta 1962 naimisiin tulevan yhtyetoverinsa John Phillipsin kanssa ja sai Chynna-tyttären (s. 1968), mutta erosi vuonna 1970. Phillips oli mukana kirjoittamassa mm. yhtyeen hittejä "Creeque Alley" ja "California Dreamin'".


title: Michelle Phillips

text: Phillipsin vuodet The Mamas & the Papasissa olivat ajoittain ongelmallisia, ja vuonna 1966 hän joutui joksikin aikaa jopa erotetuksi yhtyeestä. Hänen avioliiton ulkopuolinen rakkaussuhteensa Denny Dohertyyn paljastui, ja Phillipsin aloitettua suhteen myöhemmin Gene Clarkin kanssa John Phillips ei suostunut enää esiintymään vaimonsa kanssa.


title: Michelle Phillips

text: Phillips erotettiin kesäkuussa 1966 ja korvattiin tilapäisesti Jill Gibsonilla. Hänet kuitenkin kutsuttiin takaisin jo elokuussa. Yhtye hajosi heinäkuussa 1968. Vuonna 1970 Phillips esitti taustalaulut Leonard Cohenin keikalla, ja samoihin aikoihin hän solmi kahdeksan päivää kestäneen avioliiton näyttelijä Dennis Hopperin kanssa. Phillips on myöhemmin kommentoinut tapausta huumorimielellä ja luonnehtinut noita kahdeksaa päivää mm. hänen elämänsä onnellisimmiksi.


title: Michelle Phillips

text: Vuonna 1973 Phillips lauloi Cheech & Chongin listahitillä "Basketball Jones". Hän sai vuonna 1975 sooloartistina levytyssopimuksen A&M Recordsilta, ja ensimmäinen oma albumi "Victim of Romance" ilmestyi vuonna 1977. Hän oli vuosina 1978–1980 naimisissa Robert Burchin kanssa. Hän sai vuonna 1982 toisen lapsensa Austin Hinesin. Omaelämäkerta "California Dreamin': The True Story of the Mamas and the Papas" julkaistiin vuonna 1986. Vuonna 1987 Phillips lauloi taustat Belinda Carlislen listaykköshitillä "Heaven Is a Place on Earth". Hän oli läheinen ystävä Sharon Tatelle, Abigail Folgerille, Jay Sebringille ja Wojciech Frykowskille, jotka kaikki murhattiin Charles Mansonin "Perheen" uhreina 9. elokuuta 1969.


title: Michelle Phillips

text: Phillipsillä on ollut tähän päivään saakka useita rooleja elokuvissa ja televisiossa. Hän jäi 19. tammikuuta 2007 The Mamas & the Papasin viimeiseksi elossa olevaksi vakituiseksi jäseneksi Denny Dohertyn kuoltua Mississaugassa.


title: Denny Doherty

text: Dennis Gerrard Stephen "Denny" Doherty (29. marraskuuta 1940 – 19. tammikuuta 2007) oli kanadalainen laulaja-lauluntekijä. Hän tuli 1960-luvulla tunnetuksi The Mamas & the Papas -yhtyeen jäsenenä.


title: Denny Doherty

text: Doherty syntyi Halifaxissa, Nova Scotiassa, ja aloitti uransa teini-ikäisenä rock-yhtyeessä The Hepsters. Sen jälkeen hän lauloi folk-yhtyeessä The Colonials, josta tuli myöhemmin The Halifax Three. Yhtyeestä tuli melko suosittu Kanadassa, ja se julkaisi Yhdysvaltoihin siirtymisensä jälkeen kaksi LP-levyä vuonna 1963. Yhtyeen hajottua Doherty perusti folkrock-yhtyeen The Mugwumps, jossa lauloi myös Cass Elliot. Lyhytikäiseksi jääneen yhtyeen jälkeen Doherty liittyi The Journeymen -yhtyeeseen; Elliot liittyi siihen vähän myöhemmin, minkä jälkeen yhtye muutti nimensä The Mamas & the Papasiksi.


title: Denny Doherty

text: Dohertylla oli vuonna 1965 suhde yhtyetoveri Michelle Phillipsin kanssa, ja tämän paljastuttua Phillipsin miehelle John Phillipsille Michelle erotettiin tilapäisesti vuonna 1966. The Mamas & the Papas hajosi vuoteen 1969 mennessä. Dohertyllä oli vielä The Mamas & the Papasin hajoamisen jälkeen läheiset suhteet entiseen yhtyetoveriinsa Cass Elliotiin. Tämän kuoltua sydänkohtaukseen vuonna 1974 hän osallistui yhtyeen muiden jäsenten ohella laulajattaren hautajaisiin.


title: Denny Doherty

text: Doherty aloitti soolouransa vuonna 1971, mutta pettyi levyjensä myyntiin ja alkoi keskittyä tekemään uraa näyttelijänä. Hän esiintyi John Phillipsin Broadway-musikaalissa, juonsi kanadalaista television musiikkiohjelmaa vuonna 1978, sekä näytteli televisiosarjassa "Atlantic Summer".


title: Denny Doherty

text: Vuosina 1982–1986 Doherty esiintyi John Phillipsin kanssa uudelleen muodostetun The Mamas & the Papasin mukana. Sen jälkeen hän palasi näyttelijän uralleen, jolla saavuttikin Kanadassa menestystä.


title: Denny Doherty

text: Doherty menehtyi 66-vuotiaana kotonaan Mississaugassa, Ontariossa. Hän oli saanut munuaisvaurion selvittyään vaikeasta vatsa-aortanpullistumaleikkauksesta. Hänellä oli kolme lasta: Jessica Woods lyhyestä ensimmäisestä avioliitosta sekä Emberly ja John toisesta avioliitosta Jeannetten kanssa, joka kesti kaksikymmentä vuotta aina vaimon kuolemaan 1998 saakka.


title: Cass Elliot

text: Cass Elliot (s. Ellen Naomi Cohen, 19. syyskuuta 1941 Baltimore, Maryland, Yhdysvallat – 29. heinäkuuta 1974 Lontoo, Iso-Britannia), tunnettiin myös nimellä Mama Cass, oli yhdysvaltalainen laulaja. Hän tuli tunnetuksi 1960-luvulla The Mamas & the Papasin jäsenenä, ja hänellä oli yhtyeen hajoamisen jälkeen myös menestyksekäs sooloura.


title: Cass Elliot

text: Ellen Cohen syntyi Baltimoressa, Marylandissa 19. syyskuuta 1941 ja kasvoi Washingtonissa. Hänen isänsä Phillip oli ravintolayrittäjä, jonka perustamat ravintolat menivät kuitenkin konkurssiin toinen toisensa jälkeen. Äiti Bess oli osa-aikatöissä rautateillä. Ellenillä oli nuoremmat sisarukset Leah (s. 1948) ja Joseph (s. 1951). Cohenin suku oli hyvin musikaalinen, ja etenkin isänsä rakastaman oopperan dramaattisuus teki nuoreen Elleniin suuren vaikutuksen.


title: Cass Elliot

text: Ellen meni 15-vuotiaana George Washington High Schooliin Alexandriassa, mutta perhe muutti isän työn vuoksi kesken lukuvuoden Baltimoreen. Siellä Ellen alkoi käydä Forest Park High Schoolia, jonka opiskelijoista suurin osa oli Ellenin tapaan juutalaisia. Hänellä oli kuitenkin sopeutumisvaikeuksia ylipainonsa ja sitä kompensoivan huomiota herättävän pukeutumistyylinsä vuoksi snobistisessa kouluyhteisössä, jossa oikeisiin opiskelijapiireihin kuuluminen oli kaikki kaikessa. Ellenin koulunkäyntiä haittasi myös se, että hän auttoi isänsä ravintolassa aamuisin useita tunteja ennen kouluunmenoa. Tämä rakennustyömaaruokala oli Phillip Cohenin ensimmäinen todella menestynyt yritys. Ellenille määrättiin nuorena amfetamiinipohjaisia laihdutuslääkkeitä. Niistä ei ollut hänelle kuitenkaan hyötyä, vaan ne pikemminkin tutustuttivat hänet huumeidenkäyttöön jo nuorella iällä.


title: Cass Elliot

text: Ellen Cohen aloitti viihdealan uransa lukioikäisenä esiintymällä kesäteatterin näytelmässä. Kesän jälkeen hän jätti lukion kesken vain kuukausia ennen valmistumistaan ja lähti pian New Yorkiin tavoittelemaan näyttelijänuraa. Lähtiessään New Yorkiin hän vaihtoi myös nimensä Ellen Cohenista Cass Elliotiksi. Siitä mihin uusi nimi perustui on useita tarinoita ja teorioita: Elliot itse kertoi aluksi ottaneensa Elliot-nimen jazz-laulaja Jesse Elliotilta ja Cass-nimen isänsä hänelle antamasta kreikkalaismytologia-aiheisesta lempinimestä Cassandra. Myöhemmin hän kertoi yhtyetoverilleen Tim Roselle yhdistäneensä komedienne Cass Daleyn ja runoilija T. S. Eliotin nimet. Nimenvalintaan vaikutti luultavasti myös Elliotin kiinnostus sanojen kirjoittamiseen takaperoisesti: E.C.:stä tuli C.E.


title: Cass Elliot

text: New Yorkissa Elliot sai töitä teatterin narikasta. Hän otti näyttelijätunteja ja yritti saada töitä Broadwaylta, tosin huonolla menestyksellä. Vihdoin hän sai pienen roolin "The Music Man" -näytelmässä kiertelevän näyttelijäseurueen mukana. Samaan aikaan vuonna 1961 hänen isänsä Phillip kuoli auto-onnettomuudessa.


title: Cass Elliot

text: Vuonna 1963 Elliot perusti kahden mieslaulajan kanssa folk-trion nimeltä The Triumvirate, joka vaihtoi myöhemmin nimekseen The Big 3. Yhtye levytti kaksi albumia ja esiintyi sen ajan suosituimmissa televisio-ohjelmissa, kuten "The Tonight Show’ssa", "Hootenannyssä" ja "Danny Kaye Show’ssa". Yhtye hajosi seuraavana vuonna, ja jäljelle jääneet jäsenet Elliot mukaan lukien perustivat uusien jäsenten kanssa yhtyeen, jonka nimeksi tuli The Mugwumps. Yhtye esiintyi etupäässä Washingtonin klubeilla ja äänitti ennen vuoden 1964 loppua tapahtunutta hajoamistaan folk rock -tyylistä, Beatles-vaikutteista materiaalia, joka julkaistiin levynä vasta vuonna 1967.


title: Cass Elliot

text: Vuonna 1965 Mugwumpsissakin mukana ollut Denny Doherty perusti John ja Michelle Phillipsin kanssa yhtyeen, jonka nimeksi tuli myöhemmin The Mamas and the Papas. Elliotia ei aluksi hyväksytty yhtyeeseen hänen liian matalan äänensä ja lihavuutensa vuoksi, mutta sinnikkyytensä ansiosta hänet lopulta otettiin mukaan. The Mamas and the Papas teki neljä levyä vuosien 1965 ja 1968 välillä sekä yhden vuonna 1971, ja sen tunnetuimpia hittejä olivat muun muassa ”California Dreamin’” ja ”Dream a Little Dream of Me”.


title: Cass Elliot

text: Elliot siirtyi soolouralle vuonna 1968 ja levytti yhteensä seitsemän sooloalbumia. Hänen tunnetuimpia hittejään olivat muun muassa ”It’s Gettin’ Better” ja ”Make Your Own Kind of Music”.. Elliot esiintyi 1970-luvun alussa usein myös televisiossa.


title: Cass Elliot

text: Elliot oli kahdesti naimisissa, 1963–1968 ja 1971. Elliotin ensimmäinen avioliitto oli platoninen: hän solmi sen yhtyetoverinsa Jim Hendricksin kanssa vain, jotta tämä ei joutuisi Vietnamin sotaan. Elliotille syntyi tytär hänen ensimmäisen avioliittonsa aikana vuonna 1967. Hän ei kertonut isän nimeä julkisuuteen. Elliotin elämän suuri rakkaus oli Denny Doherty, jolta hän ei kuitenkaan koskaan saanut läheistä ystävyyttä enempää vastakaikua.


title: Cass Elliot

text: Elliot kuoli esiintymiskiertueensa päätyttyä 29. heinäkuuta 1974 hotellihuoneessaan Lontoon Mayfairissa. Kuolinsyyksi todettiin ylipainosta johtunut sydänkohtaus.


title: Bill Brack

text: William Brack (s. 26. joulukuuta 1935 Toronto, Ontario, Kanada) on entinen kilpa-autoilija.


title: Bill Brack

text: Brack osallistui Formula 1 -sarjaan kausilla 1968, 1969 ja 1972. Hän kilpaili Lotuksen ja BRM:n autoilla kaiken kaikkiaan kolmessa kilpailussa. Brack osallistui pelkästään Kanadan Grand Prix -kilpailuihin. Hän ei saavuttanut lyhyellä F1-urallaan yhtään MM-pistettä.


title: Bill Brack

text: F1:n jälkeen Brack menestyi Formula Atlantic -sarjassa 1970-luvun puolessavälissä ja voitti Kanadan Formula Atlantic -mestaruuden kolmesti peräkkäin vuosina 1973, 1974, 1975. Tämän jälkeen Brack vetäytyi kilpa-autoilusta.


title: John Phillips (muusikko)

text: John Edmund Andrew Phillips eli Papa John (30. elokuuta 1935 Parris Island, Etelä-Carolina – 18. maaliskuuta 2001) oli yhdysvaltalainen muusikko, joka tuli tunnetuksi The Mamas & the Papasin jäsenenä.


title: John Phillips (muusikko)

text: Phillipsin ensimmäinen menestynyt yhtye oli folk-yhtye The Journeymen. Sen hajottua luoviin erimielisyyksiin Phillips perusti yhtyeen The New Journeyman, jossa oli mukana hänen vaimonsa Michelle. Yhtyeeseen liittyivät myöhemmin Denny Doherty ja Cass Elliot. Yhtye otti nimekseen The Mamas & the Papas ja se nousi suureen suosioon vuosina 1965–1968. Phillips oli yhtyeen pääasiallinen lauluntekijä, ja hän kirjoitti myös Scott McKenzien hitin "San Francisco (Be Sure To Wear Flowers In Your Hair)" (1967).


title: John Phillips (muusikko)

text: Phillipsin ensimmäinen sooloalbumi "Wolfking of L.A" ilmestyi vuonna 1970. Hän vietti vuonna 1981 kuukauden vankeudessa huumausaineisiin liittyneestä rikoksesta tuomittuna ja julkaisi 1986 menestyskirjana omaelämäkertateoksensa "Papa John". Hän oli mukana kirjoittamassa Beach Boysin listaykköshittiä "Kokomo".


title: John Phillips (muusikko)

text: Monien lähteiden mukaan John Phillips oli yksi aikansa musiikkipiirien vaikuttajia, ja oli samoissa piireissä tai tunsi monia viihdealan Beverly Hillsin huippuja, kuten Beach Boysin Dennis Wilson, Jay Sebring, Sharon Tate, Roman Polanski, musiikkialalle haluava Charles Manson, Anita Pallenberg ja Robert Evans. Eräs lähde mainitsee Phillipsin/Cassidyn piirin, ja että Phillips ja The Mamas and the Papasin Donny Doherty olisi olleet kutsutut Sharon Taten viimeisiksi jääneisiin juhliin.


title: John Phillips (muusikko)

text: Phillipsille suoritettiin maksansiirto vuonna 1992. Hän kuoli Los Angelesissa sydänvikaan 65-vuotiaana, ja postuumisti julkaistiin albumi "Phillips 66".


title: John Phillips (muusikko)

text: Phillips eli vuosina 1962–1970 avioliitossa yhtyetoverinsa Michelle Phillipsin kanssa. Hän oli elämänsä aikana neljästi naimisissa ja sai viisi lasta:


title: David Almond

text: David Almond (s. 15. toukokuuta 1951 Felling, Tyne ja Wear, Englanti) on brittiläinen kirjailija. Hänet tunnetaan ennen kaikkea nuortenkirjailijana, mutta hän on kirjoittanut myös aikuisille. Omien novellikokoelmien lisäksi Almondin novelleja on julkaistu lehdissä sekä antologioissa. Hänen ensimmäinen nuortenkirjansa, "Nimeni on Skellig", voitti Carnegie-mitalin ja Whitbread-palkinnon vuoden parhaana lastenkirjana. Myös vuoden 2003 "Tulennielijät" voitti lastenkirjallisuuden Whitbread-palkinnon.


title: Günther Bechem

text: Karl-Günther Bechem alias Bernd Nacke (21. joulukuuta 1921 Hagen – 3. toukokuuta 2011 Hagen) oli saksalainen kilpa-autoilija. Hän kilpaili Formula 1 -sarjassa kausilla 1952 ja 1953.


title: Günther Bechem

text: Bechem kilpaili urheiluautoilla ennen Formula 1 -sarjaa. Ensimmäinen kilpailu F1:ssä oli Saksan Grand Prix 1952, johon hän osallistui Bernd Nacke -nimellä. Tuolloin hän ajoi BMW:n autoa. Kilpailu päättyi keskeytykseen, eikä hän kyseisenä vuonna enää osallistunut F1-kilpailuihin. Seuraavan vuoden Saksan GP:ssä Bechem oli taas mukana. Tällä kertaa hän kilpaili omalla nimellään, mutta kilpailu päättyi keskeytykseen. Kilpailussa hän ajoi AFM:n autoa. Kilpailu jäi Bechemin F1-uran viimeiseksi.


title: Günther Bechem

text: Bechem F1-uran saldoksi jäi kaksi kilpailua, mutta yhtään pistettä hän ei saavuttanut.


title: Günther Bechem

text: Vuonna 1954 Bechem kolaroi rajusti kilpaillessaan Carrera Panamericanassa. Vaikka hän toipui saamistaan vammoistaan, hän ei enää koskaan kilpaillut näin korkealla sarjatasolla.


title: Henry Lee Lucas

text: Henry Lee Lucas (23. elokuuta 1936 – 13. maaliskuuta 2001) oli yhdysvaltalainen sarjamurhaaja, joka väitti murhanneensa yli 3 000 ihmistä vuosina 1975–1983.


title: Henry Lee Lucas

text: Kun Lucas pidätettiin Texasissa, viranomaiset päättivät satojen murhien tutkinnan hänen tunnustustensa perusteella. Lucas tuomittiin 11 ihmisen murhasta, ja yhdestä niistä hän sai kuolemantuomion. Kuolemantuomio muutettiin elinkautiseksi vuonna 1998 sen jälkeen, kun sanomalehti oli selvittänyt kuinka epätodennäköistä Lucasin tunnustusten todenmukaisuus oli ja Texasin oikeuskanslerin tutkimus tuli siihen tulokseen, että tämä oli tunnustanut valheellisesti. Lucas kuoli vankilassa sydänkohtaukseen 13. maaliskuuta 2001.


title: Jim Corr

text: James Steven Ignatius ”Jim” Corr MBE (s. 31. heinäkuuta 1964 Dundalk) on irlantilainen kitaristi ja kosketinsoittaja. Hän on The Corrsin vanhin ja ainoa miespuolinen jäsen.


title: Jim Corr

text: Corrilla on vuonna 2006 syntynyt poika vuoden 2002 Miss Northern Irelandin Gayle Williamsonin kanssa. He kuitenkin erosivat jo puoli vuotta poikansa syntymän jälkeen.


title: Jim Corr

text: Corr on 9/11-totuusliikeen jäsen. Hän toimittaa verkkosivustoa, jossa hän kirjoittaa uudesta maailmanjärjestyksestä, johon sisältyy käsitys siitä, että syyskuun 11. päivän iskut 2001 oli sisäpiirin tekoa Jossain vaiheessa syyskuussa 2015 kaikki salaliittoon liittyvä sisältö poistettiin hänen sivustostaan ja URL-osoite alkoi ohjata Corrsin omille kotisivustolle. Osama bin Ladenin kuoleman jälkeen toukokuussa 2011 Corr väitti, että bin Laden oli tosiasiallisesti kuollut 10 vuotta aikaisemmin vuonna 2001.


title: Caroline Corr

text: Caroline Georgina Corr MBE (s. 17. maaliskuuta 1973) on irlantilainen muusikko, joka tunnetaan The Corrsin rumpalina. Hän lisäksi soittaa bodhránia sekä pianoa ja laulaa taustoja.


title: Caroline Corr

text: Corr meni elokuussa 2002 naimisiin pitkäaikaisen poikaystävänsä Frank Woodsin kanssa. Heillä on kolme lasta.


title: Steve Alten

text: Steve Alten (s. 21. elokuuta 1959 Philadelphia) on yhdysvaltalainen tieteiskirjailija. Hänet tunnetaan parhaiten "Meg"-romaanisarjastaan, joka kuvaa suurten Megalodon-haiden selviytymistä.


title: Steve Alten

text: Megalodon-sarjaDomainGoliathMuut romaanit


title: Bellerofon

text: Bellerofon () oli kreikkalaisen mytologian suurimpia sankareita ja hirviöiden lyöjiä ennen Heraklesta. Hänen suurin saavutuksensa oli Khimairan, pedon, jolla oli leijonan pää, vuohen ruumis ja käärme häntänään, tappaminen.


title: Bellerofon

text: Bellerofonin tarina alkoi karkotuksella maanpakoon murhattuaan veljensä. Hakiessaan sovitusta teolleen hän saapui Proitoksen, Tirynsin kuninkaan, luokse, joka asemansa perusteella puhdisti tämän rikoksestaan. Kuninkaan vaimo kuitenkin iski silmänsä tähän, ja tultuaan torjutuksi syytti tätä yrityksestä maata hänet väkisin. Proitos ei kuitenkaan uskaltanut tappaa vierastaan, joten hän lähetti Bellerofonin kuningas Iobateksen, appensa, puheille mukanaan sinetöity viesti, jossa pyydettiin tappamaan sen kantaja. Bellerofonin saavuttua perille Iobates kestitsi häntä yhdeksän päivää ennen kuin avasi viestin. Hänkin kuitenkin pelkäsi erinyiden kostoa, jos hän murhaisi vieraansa, joten hän lähetti tämän suorittamaan mahdotonta tehtävää: tappamaan Khimaira Kaarian maakunnassa.


title: Bellerofon

text: Lyykialainen selvinnäkijä Polyidos kertoi Bellerofonille, että tämän tarvitsisi tehtäväänsä Pegasoksen. Onnistuakseen saamaan tämän avukseen, Polyidos käski Bellerofonin nukkua Pallas Athenen temppelissä. Unessa Athene asetti kultaiset suitset hänen viereensä ja käski hänen uhrata Poseidonille, hevosten kesyttäjälle.


title: Bellerofon

text: Bellerofon teki kuten hänen oli käsketty, ja löydettyään Pegasoksen Korintista Peirenen lähteen luota kuten Polyidos oli sanonut, hän suitsi tämän ja lensi sinne, missä Khimairan oli kerrottu olevan.


title: Bellerofon

text: Khimairan lyömisestä on kaksi eri versiota. Pegasos on mukana versiossa, jossa hän surmasi Khimairan ampumalla sen nuolillaan korkealta Pegasoksen selästä. Sen sijaan toinen kuvaus ei mainitse Pegasosta lainkaan, ja siinä Bellerofon sitoi keihääseensä suuren lyijykappaleen, jonka hän sai tungettua Khimairan kurkkuun, ja tämän kuuma hengitys sulatti sen tukehduttaen Khimairan.


title: Bellerofon

text: Bellerofon palasi voitokkaana Iobateen luokse, joka pettyneenä epäonnistumisestaan lähetti tämän uusiin haasteisiin: taistelemaan solymilaisia, amatsoneja ja lopuksi palkkaamiaan lyykialaisia vastaan. Bellerofon löi kuitenkin heidät kaikki, jolloin Iobates huomattuaan, kuinka toivotonta oli yrittää tappaa tätä, antoi tälle tyttärensä puolisoksi tehdän hänestä samalla kruununperijänsä. He saivat lapset Isander, Hippolokhos ja Laodamia.


title: Bellerofon

text: Samalla kun Bellerofonin maine kasvoi, kasvoi myös hänen hybriksensä. Hän päätti nousta taivaaseen Pegasoksen selässä, mutta Zeus lähetti paarman puremaan Pegasosta, joka heitti ratsastajansa selästään. Bellerofon eli loppuelämänsä raajarikkona.


title: Franz Werfel

text: Franz Werfel (10. syyskuuta 1890 Praha – 26. elokuuta 1945) oli itävaltalais-böömiläinen proosakirjailija, näytelmäkirjailija ja runoilija, joka kirjoitti saksaksi.


title: Franz Werfel

text: Werfel tutustui Alma Mahleriin Wienissä ensimmäisen maailmansodan aikana. He asuivat yhdessä vuosia ennen kuin avioituivat 1929. Kun Itävalta liitettiin Saksaan, he joutuivat pakenemaan Ranskaan ja sieltä Espanjan ja Portugalin kautta Yhdysvaltoihin, sillä Werfel oli syntyperältään juutalainen.


title: José Luis Rubiera

text: José Luis Rubiera Vigil (s. 27. tammikuuta 1973 Santa Eulalia, Gijón, Asturiasin maakunta, Espanja) on espanjalainen maantiepyöräilijä, joka kilpaili ammattilaisena 1995–2010. Hän on ollut yksi ammattilaispyöräilyn parhaista vuoristoapu-ajajista. Rubiera on ollut avustamassa seitsemän kertaa tallin kapteenia suuren ympäriajon voittoon. Vuonna 2000 Rubiera oli mukana auttamassa Roberto Herasia Espanjan ympäriajon voittoon, viidesti Lance Armstrongia Ranskan ympäriajon voittoon (vuodet 2001-2005) ja Alberto Contadoria Espanjan ympäriajon voittoon vuonna 2008.


title: José Luis Rubiera

text: Rubiera aloitti ammattilaisuransa vuonna 1995 Artiach-tallissa ja siirtyi kahta vuotta myöhemmin maineikkaaseen Kelme-talliin. Heti ensimmäisenä Kelme-vuotenaan Rubiera nappasi uransa ensimmäisen etappivoiton 19. osuudella Italian ympäriajossa. Rubiera otti vielä kolmea vuotta myöhemmin uransa toisen etappivoiton Italian ympäriajossa. Vuonna 1998 "Chechu" sijoittui Espanjan ympäriajossa yhteiskilpailussa 6:nneksi ja kahta vuotta myöhemmin hän oli 11:s. Hyvät saavutukset Kelmessä herättivät laajalti kiinnostusta muissa talleissa. Kauden 2000 lopussa yhdysvaltalaisen US Postalin (nyk. Discovery Channel) tallipäällikkö Johan Bruyneel hankki gijonilaisen joukkueeseensa, vaikka tiedotusvälineet kertoivat muiden tallien tarjousten olleen rahakkaampia. Bruyneel hankki miehistöönsä myös Rubieran kapteenin Roberto Herasin, jotka vahvistivat entisestään Lance Armstrongin joukkuetta.


title: José Luis Rubiera

text: Ensimmäisellä US Postal -kaudellaan Rubiera oli Armstrongin kenties tärkein apuajaja, sillä Heras ja Tyler Hamilton ajoivat lievästi loukkaantuneina Tourissa. Musertavan ylivoimainen Armstrong jätti pahimpia kilpakumppaneitaan minuuttikaupalla Alppien ja Pyreneitten kovilla vuoristoetapeilla. Etenkin Alpe d'Huez -vuoren huipulle päättyneellä etapilla taktiikkanero Bruyneel, Armstrong ja Rubiera olivat laatineet taktiikan, jossa yhdysvaltalaistalli piileskeli pääjoukossa aina viimeisen vuoren juurelle asti. Alpe d'Huez'lle saavuttaessa Rubiera otti taktiikan mukaisen komennon ja muutaman sadan metrin rajun vetotyön päätteeksi Armstrong iski pahimmalta kilpakumppaniltaan Jan Ullrichilta lopullisesti karkuun.


title: José Luis Rubiera

text: Vuotta myöhemmin ajettua Ranskan ympäriajoa on sanottu koko Rubieran uran parhaaksi. Kilometrien vetotyön jälkeen Armstrongin kärkiryhmässä ei ollut kuin runsaat kymmenen pyöräilijää Herasin ottaessa viimeisen vetovastuun. Armstrongin Tour-voitot vuosituhannen alussa pohjautuivat paljon juuri Rubieran ja Herasin työpanokseen. Rubieran rooli ei ollut aivan yhtä suuri Armstrongin voittaessa viimeiset kolme Ranskan ympäriajoaan, mutta samalla yhdysvaltalaisjoukkue oli kokonaisuudessaan vahvemmalla miehistöllä liikkeellä.


title: José Luis Rubiera

text: Vuonna 2006 Rubiera ajoi pitkästä aikaa Italian ympäriajon ja oli lähellä jopa johtajan pinkkipaitaa ensimmäisellä viikolla. Kauden kokonaiskuva oli kuitenkin aiempia vuosia vaisumpi ja Ranskan ympäriajossa Rubiera joutui tyytymään uransa heikoimpaan yhteiskilpailun sijoitukseen 92. Tämän vuoden heinäkuun Tourissa Discovery Channel ei yllättäen valinnut Rubieraa yhdeksänmiehiseen joukkueeseen ensimmäistä kertaa. Espanjalaisen on määrä ajaa kotimaassaan poljettavassa suuressa kolmiviikkoisessa ympäriajossa syyskuussa ja olla tallinsa kapteeni. Heinäkuussa poljetussa Qinghaijärven ympäriajossa Kiinassa espanjalainen osoitti hyvää kilpailukuntoaan voittamalla 8. osuuden.


title: José Luis Rubiera

text: Sujuvaa englantia puhuva Rubiera on yksi harvoista ammattilaispyöräilijöistä, joilla on akateeminen loppututkinto. Rubiera on valmistunut sähköinsinööriksi vuonna 2004 kilpailu-uransa ohessa. Ammattilaispyöräilijät ovat valinneet oman liittonsa edustajiksi saksalaisen Jens Voigtin sekä Rubieran. Liitto ajaa polkijoiden etuja. Vuonna 2003 Rubiera palkittiin Clif Barin "Beyond The Podium" -palkinnolla apupolkijan kyvyistään. Saman vuonna Rubiera sai toisenkin tunnustuksen, kun yleisö äänesti Rubieran vuonna 2003 arvokkaimmaksi apuajajaksi. Rubiera on äärimmäisen kunnioitettu ajaja sekä joukkueessaan että koko ammattilaispyöräilijöiden keskuudessa. Mm. Armstrong on sanonut Rubieraa "helpoksi naurajaksi".